
XLV. évf, Martius — Aprilis 2-ik füzet, 


ESSEK ER ÉE eget 


Áz arianismus. 


Az a nagy mozgalom a keresztény egyház negyedik száz- 
évének kezdetén, mely minden phasisában az Arius nevéhez van 
füzve, s melynek hivatalos betetőzést a nicaeai zsinat adott, 
tulajdonképpen nem az Arius idejében vette kezdetét. Az ő 
tanaihoz rokon elvek már évekkel az ő munkálkodása előtt el 
voltak terjedve, s nem egy egyházi atyának irataiból kivillan 
az a szellem, mely őt az őskeresztény tanokba becsusztatott 
ferdeségek elleni hareczosok közt az előtérbe sodorta. Az őske- 
reszténység egyáltalában nem ismerte a mind a mai napig föl 
nem deritett szentháromság titkát, a minek legfőbb bizonysága 
az, hogy száz évekkel a Jézus halála után hivatalos zsinatokon 
azt fokozatosan kanonizálni kellett. Tagadhatatlan, hogy az egy- 
házi atyák hiányos irataiból sok mindent ki lehet olvasni, 
melyeket egy kis vakbuzgósággal könnyen rá lehet alkalmazni 
a Jézus isteni eredetére, isten voltára, emberfölötti származá- 
sára, végzetére. De viszont el kell ismernünk azt is, hogy Jézus- 
nak az Atyához való viszonyában mindenik iró határozott kife- 
jezést ad az előbbi alárendeltségének, ugy származására, mint 
munkájára nézve. A pogány világ gazdag mythologiájának 
varázsa még mindig fogva tartotta a lelkeket; s a nagyobbára 
pogány származásu vezetőférfiak az onnan hozott hitükkel is 
telítették a kereszténységnek még meg nem állapodott szellemét. 
A Jézus személyére nézve az allegorizálás vitte a főszerepet ; most 
mint egy szál virágot, majd mint tiszta vizet, bárányt, halat és 
pásztort ábrázolják, sőt alexandriai Kelemen, mint egy új Orfeust 
jelenteti meg a világ szinterén. A görög bölcselem magas emel- 
kedettsége szintén elhatározó befolyást gyakorolt a keresztény 
eszmék és tanok kialakulásában. A Logos-tan e böleselem ered- 
ménye, melyet a főleg görögökből álló alexandriai iskola impor- 
tált a keresztény világba. E tisztára görög eredetü tan lett a 
későbbi hivatalos kereszténység mentsvára, melyről elmondhatjuk 

még azt is, hogy a három első évszáz egyetlen számottevő 
vezérszelleme sem fogadta el későbbi értelmezésében. 

Iiynemü befolyások érlelték meg az idő méhében azt a 
szellemet, mely a kereszténység harmadik évszázának végén és 
a negyedik elején a nagy vitatkozásokban megszületett. Az 
azelőtti irók, egy vagy más módosulásokban, csak az Atyát te- 
kintik egyedűli igaz Istennek, Jézust legfennebb az Atya egyedüli 
isteni emanatiojának ; az u. n. segylénvegüségről" mitsem tud- 
nak. Közöttük a legelőkelőbbek : Irenaeus, alexandriai Kelemen, 
Sabellius, Samosatai Pál és Origenes, különösen ez utóbbi nagy 
tudományával, mint megannyi élő tilalomfa áll a mai hivatalos 
formájában ismert szentháromság tanával szemben, sőt a Jézustól 
eltekintve, a szentlélek egyiknél sem játszik olyan szerepet, mely 
egy tökéletes isteni személyre vonatkoztatható lenne 

Az idők szelleme azonban sok mindent megérlelt. Külö- 
nösen a Logos tannak a Jézus személyére való alkalmazása 
teljes fölfordulást idézett elő a keresztény világban, s csak idő 
kérdése volt a vihar kitörése, mely csakhamar be is következett. 
Két alak jelenik meg a történelemben, Arius és Athanasius, mind- 
kettő határozott jellem, kik egészen új fordulatot adtak a keresz- 
ténységnek. Közben Konstantinus császár is kereszténynyé lett. 

Arius eredetéről semmit sem tudunk. Némelyek szerint 
Afrikából jött, ,mely mindenek felett szörnyetegekben bővel- 
kedik". A rá vonatkozó adatokat mind ellenségei hagyták ránk, 
kik a legnagyobb mértékben megbizhatatlanok. Alexandriában 
Péter püspök alatt deakonus, majd Achillas idejében presbyter 
lett. Később Sándor került a püspöki székbe, — s mindenikük 
bizalmát birta. Arius, úgy külsőleg, mint modorával is meg- 
nyerő férfi, sok hivet szerzett magának, különösen pásztori 
kötelességeinek teljesítése által. Nézetei eleintén egyeztek az 
általános hittel, de később mindinkább erősödött önállósága, § 
ezzel együtt népszerüsége. Tanainak hirdetésében nem egyszer 
került ellenkezésbe saját püspökével, a ki aztán látva Arius nagy 
népszerüségét, eleinte intelemmel, később pedig egyenes parancs- 
csal igyekezett őt útjából viszszatériteni, de hasztalanul. Hozzá- 
járult ehhez az ifju Athanasius nagy becsvágya, ki egykor 
szintén Alexandriában presbyter volt, s hathatósan elősegitette, 
élesztette Sándor püspök gyülöletét. Arius azonban nem ijedett 
meg, sőt annál szilárdabban állott meg a hagyományokra és 

szentirásra támaszkodó hitében. Sándor püspök végre egyházi 
gyülést hivott össze, melyen Ariust és hiveit az egyházból ki- 
közösitették, s 320—321-ben el kellett hagynia Alexandriát. Hogy 
a későbbi fejlemények annyira komoly irányt vettek, arra nagy 
mértékben befolyt Sándor püspök személyes féltékenysége és 
szenvedélyes gyülölete Arius iránt; pedig Arius úgy hivatkozik 
Sándor püspökre, mint a ki ,maga is újító volt és az Atyának 
a fiuhoz való viszonya hitét tőle is tanulta". 

Arius elhagyva Alexandriát, Palaestinába ment, hol igen 
sok hive volt, különösen Eusebius caesareai püspök, kik több 
izben igyekeztek Sándor püspököt kibékiteni, de mindig ered- 
ménytelenűl. Végtére maga Konstantinus császár lépik közbe, 
intvén az ellenségeket, hogy egész vitatkozásuk , nem egyéb csupa 
szó-harcznál". Intelme azonban hiába való volt, s elhatározta, 
hogy általános zsinatot hiv össze, mely össze is gyült 325-ben 
Nicaeában, hol körülbelől 300 püspök volt jelen. A zsinat ered- 
ménye, melyen maga a császár elnökölt, nagyrészt ismeretes. 

A vitatkozások alatt az orthodoxia részéről különösen Atha- 
nasius tüntette ki magát, ki akkor Sándor püspök kiséretében, 
mint presbyter jelent meg. Arius védelmének lényege abban 
állott, hogy ő aszentirás, a hagyományok és az egyházi atyák 
szellemében hirdette tanait, s e részben nagy készültségről adott 
bizonyságot. A mennyiben az egyházi atyák a Fiu alárendelt- 
ségét és az időben, tehát nem öröktől fogva való teremtetését 
tanitották, annyiban Arius nézeteivel egyeztek is. De az atyák 
a Fiu eredetére nézve bizonyos mystikus nézeteket vallottak, 
a ki ugyanis az Atyában öröktől fogva létezett, mint Logos, 
bölcseség vagy értelem, a mely az Atya önkéntes elhatározása 
folytán később valóságos személylyé vált. Arius ezt a plátói 
mysticismust nem fogadta el, hanem azt vallotta, hogy a Fiu 
eredetileg a semmiből teremtetett, tehát volt idő, a mikor nem 
létezett. A Fiut teremtett lénynek tartotta, a ki ,nem volt, mielőtt 
teremtetett, a ki semmi tekintetben nem része a nemteremtett 
lénynek," t. 1. az Atyának. , Isten nem volt mindig Atya, hanem 
volt idő, a midőn egyedül létezett, s mégsem volt Atya, mert a 
Fiu nem volt mindig. Mert minden dolgok a semmiből és az 
időben teremtetvén, az Isten igéje maga is a semmiből terem- 
tetett és valamikor nem volt, t. i. a mig nem teremtetett." E 
szerint némelyek azzal vádolták Ariust, hogy a" Fiu hozzánk 

hasonlóan változó természettel bir; de szerinte a Fiu , saját aka- 
ratából változhatatlan, mindvégig megtartva állhatatos jóságát" . 
Nagy nehézséget okozott a zsinatnak, melyet már az orthodox 
párt vezetett, élén Hosius püspökkel, — annak meghatározása, 
hogy mily alakban állíttassék meg a vitás kérdés tétele úgy, 
hogy annak Arius és hivei alá ne irhassanak. Némelyek bibliai 
kifejezést ajánlottak, mint pl. , Krisztus az Isten hatalma és 
bölcseséges, az ,ő dicsőségének fénye", mert tisztán látható 
volt az, hogy a püspökök nagy része, sőt maga a császár sem 
tekintette Ariust teljesen hitetlennek. Végre, mintegy a böleseség 
kővét, föltalálták a .homoousios" szót, mely szerint ,a Fiu egy- 


lényegü az Atyával", — a mit Arius és hivei teljes erővel 
utasitottak viszsza azon az alapon, hogy azt sem a biblia, sem 
a hagyomány nem ismeri, — de minden erőmegfeszitésük hasz- 


talanná vált. Meg kellett nyugtatni az első keresztény császárt, 
ki az egész vitát a legnagyobb unalommal kisérte, s ebbeli 
nézetét ki is fejezte; ki kellett békíteni a harezos klérust, hogy 
a pogányokkal szemben hathatósabban küzdhessenek — és 
mindenek felett meg kellett fojtani minden fajta . eretnekséget" , 
mely a caesárivá vedlendő püspöki hatalom útjában állott. 
Mindezek figyelembevételével itélhetjük meg helyesen a neve- 
zetes zsinat eredményét, mely azonban a pártokat nem hogy 
kibékitette volna, hanem az ellentéteket még élesebbekké tette. 
Nagyon sokan, mint a caesareai, nikomediai, nicaeai, kalcedoni 
püspökök és velük a zsinat nagy része sok vonakodás és ma- 
gyarázatok után irták alá az ,anathémát", — mások csupa 
menekülési ösztönből. De közülök egyik sem kerülte el végzetét. 
Miután az itélet császári fenhatóság alatt mondatott ki, úgy 
a nyilt renitensek, mint a habozók számüzettek, Arius könyvei 
megégettettek, s a kik rejtve olvasták, azoknak büntetése a halál 
volt. Athanasius jutalma lett az alexandriai püspökség, miután 
Sándor a zsinat után alig öt hónappal meghalt. 

A végzet azonban Atbanasiuson is beteljesedett. Arius 
hivei, s különösen Eusebius nem nyugodtak addig, mig Ariust 
a császárral ki nem békitik, s többszöri kisérlet után Konstan- 
tinus maga elé is bocsátotta, s miután meggyőződött arról, hogy 
az igaz hitet vallja", visszafogadta az egyház kebelébe. Atha- 
nasiust e végből értesitette, de a gőgös ellenfél hallani sem akart 
ilyesmiről. Végre a esászár a tyrusi zsinaton őt többféle vád 

alapján elmozdította a püspökségből és száműzte. Számüze- 
tésében is megmaradt makacsságában és sok hányattatás után 
373-ban fejezte be életét, mint alexandriai püspök. Arius Kon- 
stantinápolyba ment, hol a császár parancsára őt a püspöknek 
ünnepiesen vissza kellett fogadnia az egyházba. A templomhoz 
vivő utjában aztán Arius hirtelen rosszul lett és meghalt, 
bizonyosan ellenfelei tőrvetése következtében. 

Arius munkái közül egy sem maradt fenn, mind meg- 
emésztette a gyülölség és az idő. Athanasius és Buscbius iratai- 
ban számos hivatkozás van e munkákra, melyek bizonyára 
számottevő adatai voltak korának. Annyi bizonyos, hogy e munkák 
csodás népszerüséget értek el, ellenfelei beismerése szerint is. 

Arius halálával egy nehány évre megszünik tanainak gyors 
terjedése. Barátai, kiket már inkább eusebiánusoknak hivtak, 
Kusebius nikomédiai püspök nevéről, csak titokban hirdethették 
az elhunyt mester elveit. Konstantinus halála után azonban az 
arianismus új életre kelt. Konstantius, az új császár maga is ariaDpus 
lett, s utána Julianus, Jovianus és Valens alatt is teljes sza- 
badságot élveztek. Theodosius azonban végképpen leszámolt velük 
a keleti birodalomban, s az V. százév közepén tul már alig van 
róluk említés. Annál tovább maradt fenn az arianismus nyugaton. 
A góthok Ulfilás püspök vezetése alatt fogadták el, s példájuk 
nyomán a burgundok, vandalok és több más nép az arianus 
hitet vallotta. A VII. százév aztán egyidőre bezárja az arianusok 
törtémetét. 

Az arianismus történetének tárgyalása során önkéntelenül 
támad a kérdés, hogy mit is végzett tulajdonképpen a nicaeai 
zsinat? Az ,egylényegüség" tanának alkalmazásával bizonyosan 
nem a lényeg numericus azonosságát értették, hanem a meg- 
nyilatkozás hasonlóságát. A személy és a lény között való 
külömbözőséget az akkori idők emberei nem ismerték. Krisztus 
születésénél fogva isten volt, mint a hogy az ember születésénél 
fogva ember. Valamint az istenségnek, úgy az emberiségnek is 
egy faja van, s miután minden ember ugyanazon egy emberi 
lényegből való, úgy az Atyaés Fiu egy isteni lényeggel birnak. 
Eképen magyarázta ezt maga Athanasius is, ez pedig kizárja 
azt, hogy az Atya és Fiu két különböző személy lehetne. 

A nicaeai zsinat továbbá semmit sem tanit a szentlélek 
személyéről, istenségéről. A hitvallásban erre nézve csak ennyi 

áll: ,és hiszünk a szentlélekben". De ez a hit a keresztény 
felekezetek minden árnyalatánál megvan; a különbség csak az, 
a mit már Nazianzi Gergely 3830-ban Kr. u. tehát a nicaeai 
zsinat után félszázévvel igy jellemez: , Theologusaink közül 
némelyek úgy tekintik a szentlelket, mint az isteni munkál- 
kodás egyik módját; mások mint istent; mások mint Isten 
teremtményét; mások ismét nem tudják, hogy e vélemények 
melyik formáját fogadják el, mert a szentirás erről a tárgyról 
semmit sem tamit, s nem akarnak a szentirással ellenkezőt tanitani" . 
— A jó Nazianzi Gergely mintha ezt ma is elmondhatná, a 
hires zsinatok után mintegy ezerhatszáz évvel ! 

A nicaeai zsinatnak tehát Arius elitélésével az az ered- 
ménye is volt, hogy a dogma-gyártás veszedelmes gyakorlását 
megindította, s mint szent örökséget hagyta a későbbi száz- 
évekre azt a szörnyüséges tant, hogy az emberi vélemény 
jóhiszemü tévedése, mint bűn, törvényesen büntethető. Az , igaz 
Istenből lett igaz Isten" erőszakolt hite e tannak csak eltakaró 
palástja, mely az avatatlanok előtt nem engedi látni a belső 
rothadást. Egyebekben pedig a zsinat meghonositotta az egyházi 
cacsarismust, mert a kánon tételeit külső erőszakkal kellett a 
lelkekre tukmálni, mely a későbbi , Krisztusi helytartók " ajkairól, 
legékesebben az anathémákban, az inguisitiókban és az Index 
fekete lapjain nyilvánult meg. 

Az elnyomott arianismus mindezek ellenére később ismét 
feléled, módosult formában újra megjelenik a történelemben. 


LörFi ÖDÖN. 


Az erdélyi szászok lutheranismusa." 


A XVI. század kezdetén Erdélynek három nemzete, a 
magyar nemesség, a székelység és szászság azon unió alapján 
volt szervezkedve, melyet előbb 1487-ben, végleg pedig 1459-ben 
fogalmaztak. E közjogi szerződésben megfogadták, hogy egymás 
kiváltságait kölcsönösen tiszteletben tartják s védik ; valamint, 
háború vagy egyéb támadáskor egymást segítik.! A székelység 
s magyar nemesség örökjogon birta kiváltságait, előbbi mint 
őslakó, utóbbi mint foglaló; a szászok csak II. Endrétől 1224-ben 
kapott szabadságlevél alapján alakultak politikai nemzetté.? A 
magyarság főleg nyerstermelő és katona, a szászság kereskedő 
és iparos; annak vagyona inkább az ingatlan terület s jövedel- 
mének nagysága általában a kereslettől függvén, a szászok 
üzérkedésére volt utalva. Emezek kezében volt a pénzérték, 
háborús idők e legbiztosabb kincse. A három nemzet uniója 
tehát nem csupán politikai, de gazdasági előnyök biztosítására 
is irányult. Szellemi képzettségükről foglalkozásuk körülbelül 
eléggé biztos tájékozást nyujthat. Egyfelől a németekkel való 
rokonságuk, másfelől munkájuk s a külföldi nagyobb vásárokon 
való gyakori jelenlétük a szászoknak biztosította a legfejlettebb 
intelligentiát; közülök került ki legtöbb iskolázott ember. A XV. 
század folyamán 355, a XVI. század első negyedében több, mint 


: Mutatvány szerzőnek , Dávid Ferencz és kora" czimű nagyobb tanul- 
mányából. 

1 Az egyesség többi pontjait I. Marczali H.: A magyar történet kut- 
főinek kézikönyve, Bp. 1901. 267. 1. Mindkét unió szövege kiadva u. o. 
268—269. és 270—274. 1. 

? Az erdélyi szászok történetéről szóló irodalmat 1876-ig bezárólag 
kritikai áttekintésben olv. Reissenleiter K.: Die Forschungen über die Her- 
kunft des Sachsenvolkes (Archiv für Siebenbürg. Landeskunde N. F. XIII. 
Bd. 538. s köv. 1.). 1876—18983-ig megjelent idevágó fontosabb művekről Il, 
Pauler Gyula: A. magyar nemzet története az Árpádházi királyok alatt. Bp. 
1899 alkot: 620. seköv. 1; 

200 szász tanult csak a bécsi egyetemen." Ennélfogva igen ter- 
mészetesnek kell tartanunk, hogy a reformáczió szellemi áram- 
lata Magyarországon őket érintette legelőbb. Ennek különben 
egyéb okai is voltak. Bár jelentősnek látszik az is, hogy ha a 
hallgatóság iskolázott műveltségű, a papnak jóvalinkább annak 
s az értelmi fejlődés iránt fogékonynak kellett lennie, ezuttal 
a klérussal való viszályra utalunk.? Azonban mindezeknél jelen- 
tősebb volt Erdély politikai helyzetének hatása. 


1 Fabritius. K.: Pempflinger Márk. Bp. 1875. (Értek. a tört. tud. kö- 
réből, IV. köt. 6. sz.) 24. I. Az e helyütt olvashatókat kiegészítik ugyancsak 
Fabritiustól az Archiv. stb. N. F. II. 135. 1. sorai: , Die Siebenbürger kom- 
men ebenso wenig wie die andern Studierenden regelmessig zu Anfang eines 
neuen Semesters an. Die Immatriculation scheint jederzeit, gleichviel ob 
Werktag oder Feiertag oder Ferien, nach der Ankunft vorgenommen zu sein, 
Zufferlássig um Ostern wurden 32 Studierende immatriculirt; die Wahr- 
scheinlichkeit, dass dieselben aus der Heimat bis nach Deutschland Leipziger 
Messgelegenheit benützten, liegt nahe. Die Leipziger Ostermesse würe dem- 
nach, falls es erlaubt würe, aus dieser Ankunft der Studierenden einen Sehluss 
zu ziehen von den siebenbürgischen Kaufleuten am stürksten besuecht wor- 
den, denn auf die Neujahrsmesse weisen nur 9 auf die Michaelimesse gar 
nur 3 Immatriculationen hin. Doch secheint nicht blos der Besuch der 
Leipziger Messe durch siebenbürgisehe Kaufleute, sondern, da viele Sieben- 
bürger mit einer gewissen Regelmissigkeit zu Anfang Miürz, im Juni oder 
Juli eintreffen, vielleicht auch der Besuech anderer deutscher Miirkte, mit 
denen die Siebenbürger Kaulleute in Handelsverbindungen stehen machten, 
die Reisen der Studierenden nach Deutschland wohlthitig gefördert zu haben", 

: Az egész szász föld egyházkormányzatilag két részre oszlott. A sze- 
beni és brassói káptalan eredetileg a milkói püspökség területe volt : 1441-ben 
a püspökség elpusztulása után az esztergomi érsek hatáskörébe került, oly- 
képpen, hogy az érsekséget csupán a felügyeleti jog illette meg (Fabritius 
i. m. 26—27. 1. Benkő: Milkovia, Viennae, MDCCLXXXI. 145—168. 1. közli 
az erre vonatkozó okmányokat). A többi szász káptalanok a gyulafehérvári 
püspök fennhatósága alá tartoztak s dézsmájukat, valamint egyéb egyházi 
adójukat is annak fizették. Erdődi Bakócz Tamás 1522-ben a pápánál kiesz- 
közölte, hogy e két káptalan vagyonjogilag is az esztergomi érsekségbe 
kebeleztetett. Hiában tiltakoztak ez ellen a káptalanok, (az iratokat. Benkő : 
Milkovia, 169. s köv. 1.) dézsmájukat elvették, 

Az eképen kezdődő klérus-ellenes hangulatot nagyban fokozta Várdai 
Ferencz gyulafehérvári püspök rendelete, melyben a körébe tartozó kápta- 
lanoktól önkényesen megnagyitott annatákat, magas végrendeleti dijakat 
szedett be a nélkül, hogy a szász papság tiltakozását figyelemre méltatta volna. 
Okmányokkal igazolja ezt Fabritius i. m. 95. 1. Jogtalan zsarolásai miatt 
a közhangulat annyira elkeseredett, hogy a szász káptalanok követe, Sándor 
(juris utriusgue doctor, musnai plebános és főesperes), egyenesen Rómába 


, 


ment följelenteni Várdait, 

Az 1391-ki pozsonyi szerződésben Ulászló magyar király 
beleegyezett abba, hogy örökös nélküli halála után koronája 
Miksára vagy utódaira szálljon; s bár a budai országgyűlés 
hevesen tiltakozott a legfőbb hatalom jogtalan elajándékozása 
ellen, a főurak és főpapok elfogadó okirattal erősítették meg 
királyuk alkotmányszegését. A német eredetű s anyanyelvű 
osztrák ház igényei a magyar trónra ezáltal törvényesítve valá- 
nak. A pozsonyi szerződés két részre osztotta a nemzetet; s a 
köznemességből álló ellenpárt, élén Szapolyai Istvánnal, 1505-ben 
a rákosi országgyűlésen kimondotta: , Ezután királyunkká kül- 
földit egyszer sem választunk, hanem csakis magyart" .! Egyelőre 
sem az 1491-ki, sem az 1505-ki végzésnek nem volt gyakorlati 
következménye: Ulászló utódja II. Lajos lett. Ám, a nemzeti 
párt ekkor sem hagyott fel trónbetöltési keresetével s az , ante 
diem" király halála után az eddiginél sokkal hangosabban kivánta 
a rákosi végzés foganatosítását. Szapolyai — úgy látszik — nem 
önzetlen buzgalma folytán vált a nemzet zömének vezérévé. 
Már Mátyás halálakor tett némi előkészületet a korona elnye- 
résére; Ulászló alatt már leplezetlenül hirdette szándékát s 
örökségül hagyta ? fiára, ki 1526-ban, II. Lajos halála után, 
immáron nagy párttal bíró trónkövetelő. A mohácsi vészszel 
kezdődő királyválasztási küzdelemben eleitől fogva Ferdinánd- 
nak és Szapolyai Jánosnak lehetett legtöbb reménye; azt az 
1491-ki pozsonyi szerződés, a főurak és főpapok, — ezt az 1505-ki 
határozat s a köznemesek támogatták ; Ferdinánd hivei a Tiszán- 
tul és Dunántul, Jánoséi Erdélyben voltak többségben. A köl- 
csönös gyülölet — per analogiam Capulet és Montague — egyre 
fokozódott s az összeütközések jogos és jogtalan téren minden- 
naposak valának. János Ferdinándot főleg német érzelmei miatt 
igyekezett dehonestálni; Ferdinánd János hatalmát a szászok 
sakkban tartásával vélte gyöngíthetni. E cselt Szapolyai hamar 
átlátta s minden intézkedést megtett a szászok megnyerésére. 
Előbb szépszerént közeledett hozzájuk, meghívta őket az 1527-ki 
budai országgyűlésre. Nem jelentek meg, s a kirótt adót sem 
szolgáltatták be. Háborús idők szomorú emléke tölté el erre 


: E gyülés magyar közjogi jelentőségére — Fraknói hibás magyaráza- 
tával szemben — Beöthy Ákos mutatott rá: A magyar államiság fejlődése 
cz. nagybecsű műve I. köt. 184—135. jó 

2 Meghalt 1499-ben, 

Erdélyt. Szapolyai haddal vonult ellenük; vezére, Báthory, 
1528-ban Segesvárt ostromolja. A Ferdinánd iránti hűség ki- 
tartókká tevé a szászokat. Szapolyai 1529. febr. 24-én újra levelet 
küld hozzájuk, csatlakozásra szólítva őket; egyben figyelmükbe 
ajánlja a hatalmas szultán kijelentését: ki nem János király 
barátja, az a töröknek is ellensége, tehát halálfia. A szászok 
azt felelték, hogy ők sem a pogánynyal, sem a pogányok párt- 
fogoltjával nem eczimborálnak; az ő uruk a keresztény király. 
Inkább diplomatikus, mint igaz válaszukra Szapolyai a moldvai 
vajdának küldött azon izenettel válaszolt, hogy ha Péter meg- 
töri a szászok ellentállását, neki adja Besztercze vidékét. Péter 
vajda kapott az ajánlaton. Ferdinánd Török Bálintot és Majlád 
Istvánt 300 lovassal Erdélybe küldte, a szász csapatok élére. 
Földvár (Marienburg) mellett ütközött a két sereg. A túlerő 
elnyomta Pempflinger katonáit, maguk a vezérek is alig tudtak 
Nagyszebenig futni. Ferdinánd e vereség hirére levette további 
gondját a szászokról s a mint a bekövetkezendők mutatták, 
ámító politikával, sok igérettel és semmi segedelemmel pártolta 
hiveit. Pedig a szászok Majlád István és (terendi Miklós kezé- 
hez 18000 aranyat juttattak zsoldosok fogadására. Nagyon ideje 
lett volna Katzianer császári vezérnek lelkére venni a sege- 
delmet, mert Báthory és Kun Kocsárd újabb sereget vezettek 
a szászok megtörésére. A meghódolást a majdnem porig rombolt 
Brassó halálra rémült maradékai kezdették meg, majd a követ- 
kező években atöbbi székek követték. 1530. késő őszén Segesvár, 
1581. elején Szászsebes és Meggyes, majd Nagysink, Kőhalom 
(Reps) és Ujegyház (Leschkirchen) nyitottak kaput János király 
előtt. 1536-ban Nagyszeben is kapitulált. A legyőzött szász föld 
tiz évi vonakodás után hüséget esküdött Szapolyainak. Mennyi 
oktalanul kiontott vér pecsételte meg a magyar-szász barátságot ; 
mennyire ki nem apadt a fohász a keblekből, hiában várt sege- 
delemért ; mily gazdag termése lehetett a reformáczió elvetette 
vallásos hitnek a fájdalommal megszántott szivekben! Mert a 
szászírtás e szomorú éveire esett a lutheri hit meggyökerezése 
Erdélyben. Ha német földön tanreform volt a protestantismus, 
nálunk kezdetben , balzsam a fájdalomra" ; hiszen nem az újítás, 
hanem a vallásos érzés mélyülése jelezte az új hit terjedését. 
Azonban a protestantismus nem esupán kielégítőbb hitvallás 
volt a szászok között. Miképen a törökdulás éveiben az alföldi 

magyarság kálvinista hitét inkább magyar nemzeti, mint vallástani 
szempontból védte rajongó szeretettel s nevezte magyar vallás- 
nak, úgy a szászok is az ágostai confessio elfogadása által inkább 
vérigsértett, végsőig alázott nemzetiségüket ápolták. S e confessio 
a megpróbáltatások legnagyobb kétségbeesései között annyira 
meg tudta nyugtatni őket, hogy később a terjedő vallásos áram- 
latok sem tudták más mellé ragadni. 

A vérbiborral diszített trón nem sokáig volt Szapolyai királyi 
széke. Török-barátságon erősödött hatalmát az 1538-ki nagyváradi 
béke alapjában megrendítette. Halálával a trónbetöltési viszályok 
újra kezdődtek. Egyelőre csak diplomatiai téren. Mig Izabella 
Budáról intézkedett, Erdélyt Majlád István keríté hatalmába, 
s atöbb pénzzel, mint okkal meggyőzött Szinan csauzzal az 
1540. sept. 21-ki berethalmi gyülésen kimondatta, hogy Szoliman 
a ttrónt Majládnak ajándékozza. S mielőtt az események tovább 
bonyolultak volna, Majlád Nagysinken a szászokkal együtt 
hüséget esküdött Ferdinándnak. Bár e fogás — török ámítással, 
német elvekkel kormányozni — nemsokkal utóbb, mutatis 
mutandis, újra ismétlődött, ezuttal egy Martinuzzi hiányában 
romlást hozott a szászokra. Mert ha az eredményt általában 
helyeselte is Ferdinánd, Majlád személye ellen csöndes gyanak- 
vással viseltetett. Másfelől a török előtt sem lehetett mindent 
titokban tartani: a beavatottak egyike, Balassa Imre, Izabellá- 
hoz pártolván, az egész cselt elárulta. Ezekhez járult két neve- 
zetes körülmény, mely Erdély politikájára döntő hatású vala: 
a török 1541. aug. 29-én elfoglalta Budavárát ; valamint, Erdély 
kalandor-diplomatáinak helyét századának leggeniálisabb poli- 
tikusa, Martinuzzi foglalta el. E két körülmény más szóval János 
Zsigmond pártjának föltétlen diadalát jelentette. 

Szapolyai halálos ágyán Martinuzzira s Petrovicsra bizta 
kis fiát, a török egyedül a barátot acceptálta, ennélfogva az 
1542. jan. 25-én Vásárhelyen tartott gyülés őt választotta Erdély 
kormányzójává, a királyné s fia helytartójává. Martius 27-én 
Tordán a barát mellé minden nemzetből 7, a gyulafehérvári 
káptalan küldöttjével összesen 22 tanácsost rendeltek, a kiknek 
kötelességül volt adva az ügyek vezetését segíteni. Erdély új 
helytartója, a róla elnevezett politika tipusa, ki tisztán személyes 
kiválóságaiért emelkedett hatalmas állására, buzgó hive volt 
egyházának ; új positiójában sem feledkezett meg első pártfogója, 

Szapolyai s igy általában az erdélyi nemzeti politika ellenségeiről . 
Ezért, ha ismételten is elismerte, hogy Erdély nemzetei közül 
legszilárdabban a szászokba helyezné bizalmát, gondoskodott 
arról is, hogy nemzetiségi törekvésüknek külső jele, a luthera- 
nismus, minél előbb széttöressék. Már 1538-ban máglyára akarta 
juttatni Szántai István szikszói mestert. Most, hogy főhatalom- 
hoz jutott, a királynéval azzal a ezéllal hivatta össze a gyula- 
fehérvári gyülést,, hogy a szászok protestantismusát megsem- 
misítse. A gyülés összehivásának közvetlenebb oka is volt. 
Honterus hazatérvén külföldi tanulmányútjáról, Brassóban nyom- 
dát rendezett be s főleg tankönyvek kiadásával foglalkozott; 
szabad napokon udvarába gyüjtötte hiveit s Luther-szellemű 
beszédeket mondott nekik. Fuchs, Glatz és Wagner támogatá- 
sával rövid idő alatt az egész Brassó vidékét áttérítette. További, 
szervező munkáját megkönnyítendő, 1542-ben kiadta ., Formula 
Reformationis Eeelesiae Coronensis et Barcensis totius Provin- 
ciae" cz. könyvét, melyben az új egyházak rendjét állapította 
meg. Ugy látszik, e formula a szász-lutheranus egyház concen- 
trálására tett első intézkedés volt. Martinuzzi ennek hatását 
akarta ellensúlyozni a gyulafehérvári gyülésen. Öletéért aggodó 
hivei nem bocsátották Honterust Gyulafehérvárra.? Helyette 
megjelent küldöttei ügyét? oly sikerrel védték, hogy ,luthe- 
ranam religionem pro Dei Oraculis suscipiebant". A szász taná- 


: Pokoly : Ref. egyhtört. I. 68. s köv. 1. Mint alább igazolom, Pokoly 
téved, midőn (i. m. 64. I.) azt irja, hogy Besztercze reformálása mindjárt 
Brassóé után következett. 

:? Haner: Hist. Ecelesiarum Transylvanicarum, 1694. ennek okát igy 
adja (199. s köv. 1.) Ouod maximum subituri essent diserimen, augurabantur 
Coronenses ex erudeli Aeditui Varadiensis combustione. Impegerat hic pio 
Zelo alapam mulieri statuam religiose adoranti, cum in ingressu cum Regina 
Georgius Varadini, commoraretur, ut ergo, Episcopus illius Loci, Zelum guem 
prae se ferabat demonstraret, ad rogum eundem condemnabat, et flammis ei 
vitam rapicbat. 

" Hontérus e gyülés előtt kinyomatá ,Approbatio Reformationis 
Veclesiae Corononsis ae totius Barcensis Provinciae a Clariss. D. Martino 
Luthero, Philippo  Melanthone et Joanne Pomerano Viteberga Cibiniensi 
Pastori, suae Kcclesiae reformationem petenti transmissa, ex autographo sive 
originali deseripta" (összesen 8 lap) ez. könyvet, mely Luthernek, Melaneh- 
tonnak és Bugenhagennek az 1542-ben kiadott , Reformatio Ecelesiac Coro- 
nensis" munkájáról s ezzel kapcsolatban a szász föld áttérítéséről Ramasi 
Mátyáshoz juttatott véleményét tartalmazza. 

csosok ellenzése miatt ezuttal nem vihette dülőre szándékát 
Martinuzzi; vagy talán a kisebbnék gondolt ellenállást maga 
sem akarta a tordai gyülés után ! — nemzetválsággá fokozni. 
A szászok viszont, felbátorodva a kormányzó sikertelenségén, 
kétszeres erővel láttak reformált egyházaik szervezéséhez. Az 
új év. Szeben, Ujegyház, Szászváros, Kőöőhalom, sSzerdahely, 
Degesvár és Szászsebes vidékén már rendezett protestans egy- 
házakat talált, minélfogva Szebenben a Katalinnapi generalis 
congregatio nem késett kimondani, hogy a nevezett székek — új 
hitüek lévén — ezután egyértelmüleg, egyformájulag fogják Istent 
imádni.? Az 1545. május 17-ki meggyesi gyülés véglegesítette 
Luther egyházának megszilárdulását Erdélyben. 

Azonban e szervezkedésből Besztercze vidéke kimaradt. 
Szapolyai halálával a moldvai vajda joga is megszünt e terü- 
lethez, mit az feledni nem tudott. Kzért éber figyelemmel várta 
a kedvező alkalmat. Nem kelle sokáig várnia. Martinuzzi a tordai 
gyülés után azonnal hozzálátott a két magyar haza egyesíté- 
sének alapvetéséhez. 1542. ápr. 23-án Herdinándtól, jul. 26-án 
Izabellától nyert irásbeli kötést. Még csak a török módszerinti 
félrevezetése szükségeltetett a terv megvalósításához: mikor 
minden kipattant. A boszús porta Péter moldvai vajdát Erdélyre 
szabadította; oktober végén már fel volt dulva Besztercze vidéke. 
A káros magyarok a barát tulbuzgóságára vetettek a bajért s 
1543. febr. 23-án, Tordán jogkörét megszorították. Sőt, mert 
hire járt, hogy a török újabb s az eddigieknél nagyobb sereggel 
indul Ferdinánd ellen, az adót gyorsan megfizették s ,a sza- 
badságait csorbítatlanul élvező Erdélyt" további kegyébe ajánlták. 
Ilyenképpen Besztercze nem gondolhatott elnyomóitól való sza- 
badulásra, még kevésbbé újhitű egyházak szervezésére. 

1544. februárius 7-én halt meg Adorján doctor, vikárius, ko- 
lozsi főesperes, kolozsvári plebanus és gyulafehérvári kanonok. 
Helyét Kolozsváron még ez évben a Wittenbergből hazahívott 


1 Ehhez a tömörüléshez a szászoknak törvényes joguk volt, minthogy 
a dipl. Andreanum szerint szabadon választhatták papjukat. 

2: Teutsch: Urkundenbuch der evangelisehen Landeskirehe in Siebenb. 
4, 1. szerint a szebeni végzés idevágó része a következő : ,9uod hij, gui 
verbum dej acceptuaerunt, tam in Civitatibus, Oppidis ac villis Sacramenta 
Christi, domini Salvatoris nostri Seeandum Institucionem verborum eiusdem 
in omnibus Heclesiis vniformiter administrare debeantf, 

Heltai Gáspárral töltötték be.! Nagy fontosságú szerepre volt 
hivatva Kolozsvár új papja, hiszen elődje nemcsak a vallási 
viták választott bírója vala, de 1542-ben az erdélyi rendek élén 
üdvözölte az országába visszatérő Izabellát. Heltai nem érez- 
hetett magában elég erőt politikai agitációkra, szónoki tehetsége 
sem versenyezhetett Besztereze-vidéki társaiéval. De volt benne 
szervező erő, mely bizalmas beszélgetéssel csalhatatlanul hatott. 
Kolozsvárra ez kellett. A szabadszellemü Adorján már megtörte 
a reform útját. Heltai Gyulaival s Vizaknaival tömöríté, új 
szabályok szerint szervezé egyházát. Jó minták alapján mun- 
kálhatott. Luther könyve már 1526 óta közkézen forgott. Hon- 
terus Formuláját Melanechton éppen akkor nyomatta le újra, 
csatolván hozzá előszót, mikor Heltai Wittenbergbe érkezett. 
E könyv ép úgy nem kerülhette el figyelmét, mint nem Köln 
reformácziója, melyet később ís szeretettel emlegetett mestere, 
Melanehton, külön iratban ismertetett. Ezekből megtanulhatta, 
hogy a protestantismus még nem szakadt el a pápa egyházától, 
hiszen a megegyezés lehetősége még mindig egyformán kecseg- 
tette mindkét pártot. Következőleg sem ceremoniákban, sem 
hitelvekben nem lehetett radikálisan újítani. Luther ugyan azt 
tanította, hogy a hivő lélek üdvezülhet a nélkül is, hogy a papok 
által vezeklésül reá rótt büntetéseket elszenvedné, ceremoniákat 
végig cselekedné; azonban (rucigerus, ki a wittenbergi egye- 
temen Melanehton mérsékelt pártjának, az u. n. erasmusi isko- 
lának tanaiból épen a megigazolásról magyarázott, azt értette 
meg Heltaiékkal, hogy az istentisztelet külsőségeinek teljes meg- 
vetése a műveletlen népeket a legnagyobb vadságra szabadítja, 
már pedig a hitezikkek által oly rombolást okozni a lelkek vilá- 
gában, minőt a cselekedeteket lábbal tapodó anabaptisták okoz- 
hatnak : keresztény papnak nem áll szabadságában. Azok az 
újítások, melyek Kolozsváron foganatosíttattak, inkább magát 
a papot illették. A katholikus szertartású mise összes eceremo- 
niáival, az orgona és trombita, a faképek, templomi ékességek, 
czifra papiruhák, fülbegyónás változatlanul maradtak.? Ellenben 


! L. Borbély István: Heltai. Bp. 1907. 8. 1. 2. ). Holtai a szászok papja 
volt, Gyulai István a magyarokó. Ez időbeli iskolamester Vizaknai Gerrtly 
(Bod: Athenás, 329. 1), Molnár Gergely (u. o. 180, I.) és WFemnich : 
(Trauscl: Sehriftsteller Lexicon I. 302. 1.) 


János 


9 He váTd? Verenez " övi já álni 
Ezt Dávid Ferencz: Rövid magyarázata alapján állítom, hol az 

elrendeltetett, hogy patronusokkal, vagy ha ilyen nem akadna, 
hát közköltségen iskolát kell állíttatni, hol az olvasás, irás, szá- 
molás és katechismus mellett különös gond fordíttassék a tem- 
plomi ének tanitására (X. 1.)1 Az új pap, nehogy oktalan 
reformokat tehessen, mindaddig, a mig eklézsiája régi rendjét 
s a hivek lelkiszükségletét kellőleg megtanulhatná, a szószékből 
ne saját beszédeit mondja el, hanem Luther Postilláiból olvas- 
son. (II. 6.) A naponként való prédikálással nem végződik a 
lelkész gondja: szükség, hogy hitét könyvekben is terjeszsze. 
(II. 2.) " Különösen ez utóbbi rendelkezés volt az, a mely legtöbb 
akadályba ütközött. Luther könyveit már 1523-ban elégették a 
szebeni piaczon. Heltait nem rettenté a példa. Megérkezte után 
rögtön hozzálátott nyomda berendezéshez, majd meg a bibliának 
magyarra fordításához keresett munkatársakat. Mig csöndben 
folyt e készülődés, semmi bajt nem okozott; mikor azonban hire 
kelt, Martinuzzi Kolozsvárra nagy büntetést rótt." 

Alapjában véve tehát 1545-ig sem Kolozsváron, sem Besz- 
tereze vidékén, sem a többi szász káptalanok területén nem 
okozott lényeges hitbeli változást a lutheranismus; s ha Mar- 
tinuzzi mégis kérlelhetetlenül büntette, vagy legalább is elnyomta 
e helyeket az leginkább azért történt, mert az új hit leple alatt 
szász, illetve német nemzetiségi aspiratiók lappangtak. Kolozs- 


1550—1559-ig történő ceremoniális változtatások részletesen fel vannak so- 
rolva. (A R. M. e részét közölte Jakab Elek: Dávid F. emléke 96—98. 1.) 

1 B tanulókból telt ki a protestáns templomok első chorusa, mely az 
antiphonákat énekelte (V. ö. Realenecykl. für Theol. u. Kirche I. köt.-ben az 
antiphona szó magyarázatát). Majd mikor a hallgatóság is megtanulta az ének 
dallamát és szövegét, mint második chorus, responsoriumokat énekelt az 
antiphonára vagy a pap versiculusára. Mindezt természetesen a mise kere- 
tében (V. ö. dr. Molnár Géza: Bevezető a zenetudományba, 152. l., hol a 
misének zenei részeiről szól). Megjegyzem azonban, hogy ec korszak isten- 
tiszteletének módja, különösen a templomi ének, — még nincsen tudomá- 
nyosan megmagyarázva. 

? Vasárnap és más ünnepnapokon teljes istentisztelet; hétköznapokon 
az ifjuság részére tanitás, a második harangozás után a felnőttek részére mise. 

A zárójelben levő számok Honterus : Kirchenordnung aller Deutschen 
in Siebenbürgen (1547.) cz. munkája fejezeteit s §-it jelölik (Tegytseh: " Úr 
kundenbuch der evangelisehen Landeskirche A. B. in Siebenbürgen, Her- 
mannstadt 1862. I. 6—71. 1. Az 1542-ki kiadás újabb lenyomatairól Szilágyi 
Sándor : Frd. orsz. gyül. eml. I. köt.-ben emlékszik). 

3 Ezt Haner jegyezte fel Hist. Eicél 210. 4 


80 AZ ERDÉLYI SZÁSZOK LUTHERANISMUSA. 


vár volt az első város, melynek magyar ajkú lakósai is esatla- 
koztak a protestantismushoz, azonban szász kezdeményezésre 
s ezért nem kimélte a helytartó. Egyéb bizonyítékunk is van 
annak igazolására, hogy ez időben Erdélyben a lutheranus 
mozgalom nem csak egyházi reform volt: ez a gyulafehérvári 
káptalan magatartása. Említettük, hogy ekkor csak egy törvé- 
nyesen elismert felekezet volt Irdélyben, a római katholikus, 
melyet a gyulafehórvári püspök (ezért sepisceopus Transilvaniae" ) 
kormányozott. ! Ha tehát a terjedő lutheranismus létében támadta 
volna a katholicismust, bizonyára a püspöki káptalan lett volna 
az első, mely ellene szól. S valóságban mi történt? Vegedi 
Imre, Verancsics Antal, Csáky Mihály, Kálmánesehi Márton, 
Kolozsvári Péter és Pesti Gáspár kanonokok nemcsak nyiltan 
pártfogolják az újhitű egyházközségeket, hanem a papi pályára 
lépő tehetségesebb ifjakat saját költségükön küldik német egye- 
temekre. ? Abban az évben, mely Németországban a speyeri 


1 Püspöki káptalanjának tagjai tényleges és tiszteletbeli kanonokok 
voltak. Az előbbiek (canonici capitulares aut in floribus, röviden canonici 
maiores) közé tartoztak a prepost (pracpositus maior), olvasó — (leector), 
éneklő — (cantor) és őrkanonok (eustos). Ezeknek a káptalan szék- 
helyén Gyulafehérváron kellett tartózkodniok. Ezek mellé sorozható a 
theologus vagyis a papnövendékek tanitója és vizsgálója. Tiszteletbeli kano- 
nokok (canonici domicellares aut in herbis, röviden canoniei minores vagy 
titulares) tiz volt, kik bizonyos kerületnek esetleg (de nem okvetlenil) fő. 
esperesei (archidiaconus) voltak  Főesperesi kerület összesen 17 volt. Az 
archidiaconus kötelessége volt az általános felügyeleti s a lelkiekben való 
közvetlen intézkedés; a kerület vagyonára, pénzügyeire a decanus ruralis 
(viccarchidiaconus) vigyázott. A főesperes és a dékán fölváltva vizsgálták az 
egyházközségeket (coetus fidelium). A főesperes a parochusok (diecuntur 
etiam plebani a plebe, cuius euram habent) segitségével intézte járásának 
ügyeit. Parochus (plebanus — esperes) csak nagyobb helyiségekben volt, 
községek és faluk templomának előljárója a sacordos ehori (capellarum, 
altarium rector) vala. A vidéki papság általában vagy szerzetes (sacordos 
regularis), vagy világi (s. sacculeris) volt, A kolozsi főesperesi kerülethez a 
következő egyházközségek tartoztak: 1. Bács, 2. Bálványosvárallya, 3. 
Bánffyhunyad, 4. Besztereze, 5. Bogártelke, 6. Kolozsvár, 7, Csicsókeresztür, 
8, Dés, 9. Erked, 10. Fenes, 11. Jegonye, 12. Kapnik, 18. Katona, 14. Kend, 
15. Kide, 16. Kolozs, 17. Kolozsmonostor, 18. Magyarlápos, 19. Mócs, 20. 
Szók. IBenkő: Transilvania II. 165—166. 1.] Ha e kerületben később másutt 
is találunk templomot, az a reformaczio hatására épült 

:! Pokoly: Erd. ref. egyh. tört. I. 41-47. 1. Dr. Borbély: Unitárius 
polemikusok, 15. s köv I. 

birodalmi gyülésen a protestánsokra oly szigorú végzéseket 
hozott, Erdélyben Honterus Jekkel Jeremiás helyett ugyanaz 
nap lesz Brassó rendes papja, melyen a tordai generalis con- 
gregatio kimondja, ,hogy a vallás dolgában ezentul újítást 
senkise tegyen, sem életével, szokásaival, öltözetével a városon 
kivül levőket meg ne botránkoztassa, hanem ki-ki úgy alkal- 
mazkodjék, hogy abból embertársai épüljenek ; a barátokat pedig 
és más egyházi férfiakat istenitiszteletük szokott módon meg- 
tételében senki ne gátolja." E szabadszellemű végzés a káp- 
talan előljáróságát oly kevéssé érinté, hogy annak tényleges 
feje, Meggyesi Ferencz! a következő évben a kolozsvári szár- 
mazású Dávid Fereneczet Wittenbergbe küldi. A gyulafehérvári 
káptalan erasmita érzületére egyebek mellett kétségtelenül fej- 
lesztőleg hatott Blandratának 1544-ben Izabella udvarában meg- 
jelenése is. H saluzzói olasz, kiben a pápaság elleni gyülölet 
családi örökség volt, ki hallotta a klerikus elfajultság ellen 
zugolódó Ochino Bernardinot, századának e Savonaroláját, s ki 
személyesen ismerte Juan Valdest, Vermigli Martyr Pétert, 
valamint a hirhedt Caraffát és Toledot : szabad idejében bizonyára 
gyakorta vitázott a kanonokokkal. Az ekkor Gyulafehérváron 
tanuló Dávid Ferenez tán ismerte is őt . . . 


DR. BoRBÉLY ISTVÁN. 


1 Decretorum Doctor, Archidiaconus Dobocensis, Canonicus Ecclesiac 
Albensis Transilvaniae, Vicarius in spiritualibus (— lelkiekben püspök- 
helyettes), ete. L. 1548-ban kiadott levelét Archiv für siebenb. Landeskunde 
dN F. T. 77. 1., hol Episcopus Alaensis-nek van nevezve. Historia Transil- 
vaniae II. 151. lapon Benkő is azt irja : Franciscus Transilvaniae Episcopus 
nominatus. Az 1544-ben Tordán tartott országgyűlésen Barobási János mint 
,csanádi s az üresedésben levő gyulafehérvári püspökség püspöke" van 


jelen. ( Veress : Izabella királyné, 257. I.) 


Keresztény Magvető 1910. 


Unitarius egyházi törvények a papválasztásról. 


(Folytatás.) 


Ja 


A rendelés korszaka. 
(1778—1840.) 
Koncz Boldizsártól — Székely Miklósig. 


E korszakra vonatkozó jogszabályok és történelmi vonat. 
kozások ismertetése előtt vissza kell mutassak, föl kell hivjam 
a figyelmet arra, hogy a papválasztás több évszázadon át fej- 
lődött intézményének vázlatos ismertetése mellett rövid tanul- 
mányoóm keretében a részletkérdésekkel behatóbban nem foglal- 
kozhattam. 

Az utánam következőkre vár az a feladat, hogy az egyes 
korszakokon belől kétségtelenül mutatkozott szinárnyalódások 
okát és egymásutánját földeritsék és szabatosabb megvilágításba 
helyezzék. A jelen korszak ismertetése rendén is bő alkalmunk 
lesz megfigyelni, hogy még egy kisebb körre terjedő szervezet 
kebelében is, a minő az unitarius egyház, a rendszerváltozások 
paramcsszóra sem mennek végbe máról holnapra. 

Mennyivel nehezebb már most időszerüleg megállapitani 
azt, hogy a katholikus egyház szervezetének megfelelő pap- 
rendelés (kinevezés) valójában mikor szünt meg és hogy a 
marasztalás rendszere melyik ecelesiában jelentkezett legelőször 
és hogyan fejlődött általános rendszerré. 

Olyszerü jelenség ez, mint az éj sütétjét követő hajnal- 
hasadás, hajnalpir átmenése a nappali viiágosságba. Szép, tiszta 
időben a fejlődést fokról-fokra észlelhetjük, de borus időben e 
jelenségek nem eshetnek megfigyelésünk alá. 

A marasztalás rendszerének kibontakozására vonatkozó 
összes jelenségeket az egykoru irások nem őrizték meg szá- 

munkra. Azokat ez idő szerint nagy részben az ismeretlenség 
leple fedi, mindent kutatni szerető szemünk elől. 

A marasztalás rendszerének a rendelés rendszerére való 
átváltozását adatszerüleg szemlélhetjük. 

Egyházi levéltárunk kézirati adatából kitetszőleg 1778 első 
felében a gubernium útján a következő királyi leirat érkezett : ! 


, Viszteletes Szent Consistorium! A felséges Királyi udvarnak 
kegyelmes ordinatiója szerént a mult esztendőnek 31-ik Januarius 


: Ehhez a leirathoz voltak csatolva másolatlan, az alábbi jelentések. 

A leirat ugyanis utal a reformatus és lutheranus püspökök által tett 
jelentésekre is. Ezeknek egykoru forditásban közölt szövege a következő : 

I. A Reformatus Papok és Mesterek Vacantiajok iránt való kegyelmes 
ordinatioját a Felséges királyi Udvarnak illendő tisztelettel vettem 831 Janu- 
arius A. Currentis Sub No. 345, mely kegyelmes királyi ordinationak eleget 
tenni kivánunk a sepsi, kézdi, orbai és Erdővidéke Diocesistében levő Ekle- 
siak Synodale Consistoriumában, az holott ezen Punctumok megerősittethetnek. 

1-mo : Tudniillik sehult ujj Papok, ujj Mesterek addig az Eklesiakban 
ne acceptaltassanak a Diocesisben levő KEsperestek által, mig a vacantiában 
levők a kik a belső Hivatalt még jól fojtathattyák, Eklesiai vagy belső Hiva- 
talbanu viszont fel nem vétetnek. 

2-do: Keményen megparantsoltassék minden Eklezsiakban, Falukban 
és Városokban, hogy a Papokat és Tanitó Mestereket kitsin és haszontalan 
okokból ki ne vethessék és azok helyében magok tetszések szerént más belső 
Ministereket sehonnét se vihessenek, mig a jelenlévők szolgálhatnak és tsak 
akkor tehessék le azokat magok hivatalokból, midőn vagy a nyavalya, vagy 
a vénség által magok Hivataljoknak folytatására alkalmatlanok lesznek, vagy 
pedig a belső Hivatalban valami czégéres és vétkes Eletet élnek. 

3-o: A magok Hazájokon (szülőhelyökön) kivül belső Hivatalban levő 
Ministerek a magok Hazájokban (szülőhelyőkre) különben haza ne származ- 
hassanak, vagy költözhessenek, hanem csak akkor, midőn a Fungens Minis- 
tereknek kipótlásokra hivattatnak a magok Hazájokban. Ep ezek, a mellyeket 
a Felséges királyi Guberniumnak és az Gubernátor Ur 0 Excelentiájának 
tartozó kötelességem szerént igen alázatosan jelentek. Maradván a Méltóságos 
kir. Guberniumnak és az Ex. gróff Gubernii Praeses és Gubernator urnak 
alázatos hüséges szolgája Tsernátoni Péter az Erdélyi Reformata Eklésiák 


Püspöke. I 
IT. A lutheranus püspök 1777. september hó 2-án a következő jelen- 


tést tette : 
,A Méltóságos királlyi Guberniumnak kegyelmes Porontsolattyát a 
hő e 6; a 4 £ Jess 
Vacantiaban levő Papok és Mesterek iránt sub No 3064. Die 19-na Juniy 
Dat. illendő respektussal vettem azon Holnapnak végén, melyre alázatosan 
igy felelek : 
1-mo: Az Nem. Erdélyi Lutheranus Eklezsiákban az Halgatóknak vagy 


az Eklezsiak(nak) hatalmok nincsen, hogy a magok lelki Tanitójokat akár- 
er 

napján méltóztatott parantsolni a Tiszteletes (főtisztelendő)  Refor- 
matus, Lutheranus és Unitarius püspököknek, avagy Superinten - 
deseknek a belső, vagy papi hivatalban levő Minisztereknek állo- 
potjok iránt, hogy t i. arról magok opiniojokat vagy vélekedéseket 
adnák: mi módon lehetne ellent vetni, vagy ellene állani annak, 
hogy a vacantiaban levő miniszterek ne szaporodnának és igy a 
limitanea militia és Királyi portziónak is guantuma maga valóságá- 
ban megmaradhatna; melly királyi ordinatiónak midőn a Tisztelendő 
Püspök urak eleget tettek volna és magok vélekedéseket bé mutat- 
ták volna: Méltóztatott a Felséges Királyi Udvar a maga kegyel- 
mes királyi decretumában ez mostan folyó 1778-ik esztendő Feb- 
ruariusnak 14. napján megparantsolni, hogy azok a három Punc- 
tumok, mellyek a T. Reformatus Püspöktől feladattak, Etfectumba 
vétessenek és aminemü módot tartanak a Lutheranusok a belső 
Hivatalokban levő Minisztereknek azaz Papoknak, Mestereknek meg 
tartatásokban, megmarasztásokban, azon mód a Reflormatus és Uni- 
tarius Papok és mesterek megmaradásokban is meg tartattassék. 
Hogy penig a Tiszteletes Szent Consistorium azon két rendbeli 
Püspökök punctumait összefoglalhassa és az Ordinatio szerént 
Effectumban vehesse Poroantsoltatik és egyszersmind az is Commit- 
taltatik, hogy az Lutheranus Püspöknek Projectuma szerént ha 
valamely belső Hivatalban levő miniszter nem méltó volna arra, 
hogy a királyi portziónak fizetését, vacantiaban lévén, kerüllye, az 
olyan vagy a Regius Perceptornak tudtára adassék, vagy penig ha 


mikor elküldhessék, hanem midőn a nagy szükség kénszeriti, a Papi Con- 
sistorium orvosollya a Papok és az Halgatok között levő Controversiat, mellyet, 
ha különben nem lehet le tsendesitteni, egy Eklesiabol á más Eklezsiaba a 
Papok által tsereltetnek. 

2-do: Tsak a Tanitto-Mesterek hivatala a Falusi Scholákban lévén vál- 
tozandó, a nemes Saxonica Natio Ao adhuc 1681. (1671 ?) Die 17-ma december 
Szebenben gyülések lévén, ezek iránt azt végezték; hogy ha két Esztendeig 
a Mesterek Vácántiában lésznek és az alatt magoknak Eklesiát nem kaphat- 
nak, többé Mestereknek ne tartassanak, 

Hogy azért ezen józan Okossággal megegjgyegyző Cánon a maga való- 
ságában megmaradhasson, az Emberek Vácántianak szine alatt magokat á 
portzio fizetése alól ki nem vonhattyák, ha az Regius Perceptorok az kikre 
a királyi Portzionak felvetése vagjon bizva, Conscriptio . alkalmatosságával 
arra vigyáznak vallyon ? és hol laknak olyan személyek, 1. k Vácantiát nem 
érdemelnek ? Mellyet a Meltóságos királyi Guberniumnak alázatosan jelentvén 
maradok az Kxellentias groff Gubernator és Pracses Urnak Es a röltádásas 
királlyi Guberniumnak alázatos szolgája : Auner A. j 
kngdl j entést megtalálnom ezideig nem 
sikerült, de reményem van, hogy az eddigi nyomokon haladva azt is meg- 
lelem s akkor e folyóiratban az , Egyháztörténelmi adatok" 
vánosságra fogom hozni, 


III. Az unitárius püspök által tett jel 


rovatban nyil- 

székelyföldi léjend, a limitanea Militiára resignaltassék. ! Mindeze- 
ket a tisztelendő Superintendens Uraknak és a Szent Consistorium- 
nak végben vinni parantsoltatik. Kik is ezen ő Felsége Parantso- 
lattyát midőn tellye-itteni kivánnák, marad a Felséges királyi udvar 
mint kegyes anya azoknak hüséges NFautora. E. R. M. Principatus 
Trauniae Gub. Cibimi. Die 10 ma Martiy Ao 1778. ? 


Ha egyháztörténetünk eme korszakára visszatekintünk, 
azt hiszem, ma se lehetne más gondolatunk, mint a mit Mikó 
e pár szóban fejezett ki: Es ezen rendelést a Zsinatok is elfo- 
gadták. 

Az unitarius egyház autonomiája a jelzett királyi leirat 
által nagy csorbát szenvedett; azonban a jog is csak az érvé- 
nyesiteni tudó erővel párosultan biztosíték. Nekünk pedig akkor 
csak jogunk volt, de erőnk nem, hogy jogaink szerint, vagy 
autonomiánk körében jogot alkotva éljünk. 

Az egyház legbensőbb ügyeiben is a világi hatalom szabta 
meg az irányt e korszakban s igy a belső emberek választására 
nézve a világi hatalom kemény parancsolata szerint a rendelés 
lett behozva. 

Egyházi törvényhozásunk tehát az octroyalt rendelést tar- 


1 A háromszéki unitarius és reformatus papok és mesterek szabadalmát 
tartalmazó okleveleket lásd a K. Magvető 1906. évi 1 füz. 22. s köv. lap. 

: Jelezni kivánom, hogy a királyi leirat latin szövegű, de azt nem tel- 
jesen olvasható szövegben találtam meg. Annak egykorú magyar fordítását 
a toroczkói egyházközségi levéltárból Németh István toroczkói lelkész szives 
közremüködésével szereztem meg. Aláirva: Br. Brukkental Gub. Gróf Teleki 
Károly. Donath József secretarius. 

s Bodóczi Sándor: Maria Theresia egyházpolitikája és annak követ- 
kezményei az unitarius egyházban. Ker Magv. XLIII. évt. 1., 2. füz. (1908.) 

4 A Szentábrahámon 1778 junius hó 20.-án tartott zsinat határozatai 
között csak ezt találjuk idevonatkozólag: , Az Ő Felségétől recentor jött, 
a Papok marasztalásáról s dislocatiójáról való Rescriptumnak értelmes és 
hathatós publicatiója committaltatik a Mtgs Fő-Curator úrtól a Tkts helybeli 
Inspector uraknak". 

Horváth Ferencz főgondnok pedig 1778 junius 283.-iki kelettel a követ- 
kező körirattal juttatta tovább a királyi leiratot : 

Districtiualis Diocesanus Inspector Curator Jó Uraim. Kedves Atyám- 
fiai révén ezen Felséges Udvarnak Kegyelmes Rescriptumára jött Guberniale 
Decretumát, maguk Cireulussában az Egyházfiakkal késedelem nélkül elhor- 
dattatni s értelmesen publicáltatni és ad observantiam megmagyaráztatni ne 
salynállyák, sött tartsák is kötelességeknek. BA" ET 

totta irányadónak az e korszakban szükségessé vált törvény- 
alkotásoknál.! 
Vonatkozó törvényeink e korszakból a következők : 


1. Az 1794. évben január 20 án Kolozsvárt tartott főtanács 
61. sz. határozata: A vacantiák, mikor lehet, a Tractusból töltes - 
senek be. (Képviselő Tanács 1794. 3. p.) 3 

9. Az 1794. évben VI./21.-én tartott korondi zsinaton pedig 
a fenforgó panasz alapján a következő határozat hozatott: 

I. 29. A kökösi V. Ekklézsia ellen panaszképpen adatván 
fel, hogy a Generále Consistorium által a bepanaszlott IEkklézsiába 
rendeltetett Datki Mester Atyafis (Illyés Ferencz ő kegyelmét nem 
akarja elvinni. 

Végeztetett: Hogy külső tisztség préjátak is kényszerittessék 
a bepanaszlott Ekklézsia a mindjárt irt Consistoriális rendelésnek 
eleget tenni. 

a) 209. Abrudbányai Ekklézsiánkra nézve előterjesztetvén azon 
Canon és felső rendelések ellen gyakorlásba hozatott hibás szokás, 
mely szerént: a) Minden Esztendő kezdetén gyülést tartván az 
ajránt kérdést tesznek, s meg is határozzák, hogy papjokat továbbra 
is megmarasztják-e vagy pedig elbocsátják, melyről való határoza- 
tokat a papnak is megizenik. 4) Viszont Consistoriális határozás és 
Canon ellen, semmiféle gyüléseikbe papjokat meg nem hivják, ezek 
hibáknak orvosoltatások sürgettetik. 

Végzés. A papmarasztás eltörlését illető felséges rendelés s 
ugyanazt tárgyazó Synodialis határozás mássaik nevezett KEkklé- 
zsiánkhoz elüldetvén, köteleztessék az emlitett hibás szokást elhagyni, 
valamint másfelől maga papját minden Gyüléseibe elhívni és a 
belső rendbeli előlülőséget folytatni megengedni, különben tartandó 
gyülései Cassaltatások terhe alatt. 

b) p) Az Udvarhelyköri Partiális az Esperestet megmarasztván. 

Végzés. Felső rendelések ellen gyakoroltatván ezen szokás a 
megnevezett környékben, erre nézve az tovább is gyakoroltatni tiltassék 
meg. Egyszersmind pedig az Esperesti Esztendőkénti megmarasztás 
eltörléséről hozott Consistoriális határozás minden környékekben 
publicáltassék. 

II. Ugyamezen a zsinaton : 

40. p. Fanaszképen adatván fela T. Diocesanus Notarius atya- 
fiak által, 1-ször: Hogy számos instantiok és néhányszor mocskos 


! A marasztalás a legkorlátlanabb választás egy neme lévón, az uni- 
tarius egyház szabad szellemével az első századokban annyira összeforrt, 
hogy a főtanács a rendelés korszakában is (1778—) hosszú évtizedeken 
keresztül minduntalan kellett azzal foglalkozzék és az ellen küzdjön, mert 
az ekklózsiák, sőt az egyházkörök is következetesen ragaszkodtak eme joguk- 
hoz. Sőt az abrudbányai ekklézsia a papját meg se hivta a gyülésbe. Ezt 
a következő adatok támogatják, 

expositiók is külddetnének fel az Alsóbb Papi ltélő Székek elkerü- 
lésével mind a T. Ekklézsiák, mind pedig ezeknek egy, vagy több 
különös tagjai által a Generale Consistoriumhoz, a Minister atyafiak 
ellen ; egyszersmind pedig 2-szor: Hogy nem csak némely Ekklé- 
zsiák, hanem még különös több vagy kevesebb tagjai is némely 
kkklézsiáknak igen könnyen, s tekintetet alig érdemlő okokból, sőt 
néhányszor tulajdon magok személyeket illető indulatból is változ- 
tatják, marasztják, nem marasztják a T. Minister atyafiakat. Továbbá 
3-szor: Az is, hogy némely Mester atyafiak ugyan tulajdon papjok 
némely kisebb Ekklézsiákban levő T. Pap atyafiak pedig más 
népesebb Ekklézsiákban levő T. Pap atyafiak ellen, titkon össze- 
szövetkeznek a hallgatókkal, felingerlik azokat azok ellen, oly feltett 
czéllal, hogy azoknak helyekben Sukcedáljanak 

Határoztatott : az 1-sőre: Hogy a mint az ez iránt tétetett, s 
minden környékekkel közöltetett végzés és meghatározás is tartja, 
ennek utánna kiki a maga könyörgő, vagy panaszló levelét min- 
denkor az alsóbb Papi Itélő Székekhez utasítsa elsőbben és ha a 
dolog ugy kivánja, a környékbeli felsőbbség által adja fel az azután 
a Consistoriumoknak ; nevezetesen pedig a Ministerek ellen feladandó 
mocskos expositiók, ha nem találtatnak igazaknak, akkor az ok nélkül 
vádló fél adassék által a Diocesanus Inspector Curator atyánkfiainak, 
Satisfactio tétel végett. 

A 2-ikra: Hogy ennek utánna a néhai boldog emlékezetü 
Felséges Mária Therésia uralkodása alatt 1778-ik esztendőben költ 
Felséges Rendelés ezen tárgyra nézve szorossan megtartassék, mely 
szerint ennek utánna a papoknak, mestereknek választása, marasz- 
tása vagy nem marasztása a Ekklézsiáktól, vagy hallgatóktól ne 
függjön, hanem álljon egyedül a Generále, vagyis fő Consistoriumon, 
melyhez képest ennek utánna, ha valameiy Ekklézsiának papra vagy 
mesterre leend szüksége, valamely Ekklézsiának, vagy privátusnak 
is valami panasza leend, fungens papja vagy mestere ellen, azt adja 
fel elsőbben a környékbeli Felsőbbségnek, s ez által successive a 
Consistoriumnak is igazítás végett, vagy orvoslás végett, mely min- 
denkor, mint eddig is, a környülállásoknak, s feladandó okoknak, 
panaszoknak, ezeknek valóságoknak szorgalmas és szoros megvizs- 
gálása s fontolása után fogja igazitani, vagy orvosolni, az előforduló 
differentiát. 

Az 3-ikra: Hogy az olyatén Supplatáns Minister Atyafiak, primo : 
büntettessenek meg, hivatalok folytatásától leendő feltiltással, ugy 
mindazon által, hogy redimálhassák azt. Secundo: soha az olyatén 
általok, más Ministerek ellen fellázzasztott Ekklézsiába ne mehes- 
senek, vagy ha mig ezen cselekedetek kivilágosodnék, bé mentenek 
volna, onnan, kitudatván a dolog, legottan amovealtassanak. 


Az 1807 jul. 1.-én Ádámoson tartott zsinat oly álláspontot 
foglalt el a belső emberek tétele tekintetében, a mely szintén 
a tiszta rendelés, vagyis a központi kinevezésnek felel meg. 

Eszerint: A papi hivatal betöltése alkalmatosságával mind a 
sandidationak módja, mind pedig ennek nem a környéki espereshez, 
hanem a környék egyik Inspector Curatorához lett utasítása az 
eddigelé observaltatott usus ellen történteknek lenni találtatván : 

Végzés: Ajánltassék a Repr. Consistoriumnak és Spuperinten- 
dentiának a papi és mesteri hivatalokbeli ürességek betöltésében a 
következő részrehajlások s ellenkezések eltávoztatása végett, azoknak 
minden Condidatio elmellőzésével az eddigelé gyakoroltatott mód és 
rend megtartása mellett, a környéki esperes átal leendő betül- 
tettetések.! 


A jelen korszakban keletkezett egyházi törvények a , ren- 
delés elvét" a legfőbb hatóság útján a legjobb szándékkal igye- 
keztek az életbe átvinni, azonban az unitarius egyház legfel- 
sőbb hatósága: a Generale Consistorium (főtanács) a rendelés 
jogát a XIX. század elején mondhatni korlátlan jogkörrel a 
püspökre ruházta át. 

Ez a világi hatalom által megkivánt rendelés elvével nem 
ütközvén össze, az egyház beléletében a jogok gyakorlása a leg- 
főbb hatalom által (Generale vel Synodale Consistorium) tör- 
vényszerüleg lett e kérdésben a püspökre ruházva. 

A vonatkozó egyházi törvényt nem találtam meg, de nyil- 
vánvaló, hogy az egyház beléletének reorganisálása körül nagyon 
tevékeny Körmöczi János alatt, püspökségének az elején kellett 
végbemenjen ez a változás, mert 1833-ban arra történik utalás, 
hogy éljen , szokásban volt törvényes auctoritásával". 

A vonatkozó eset és határozat a következő : 

A Mesterek jobb móddal lehető tanitások hozatván elő, s arra 
azon ok hozatván fel, mint serkentő, hogy illő papsággal jutalmaz- 
tatnának meg annak idejében, ennek pedig több akadályai emlitetvén. 

. Végzés HT 7 Superiutendentia éljen a szokásban volt törvényes 
autoritásával, s midőn alkalmatos Mesterek vagynak, azok közül 
rendeljen, mint a Canon tartja, az ürességbe jött papságokra. 


A püspököt megillető rendelési jog kitünik az B. K. Tanács- 
nak a következő, 1834. évben kelt alábbi határozatából is : 


, A Diocesisekből Consistoriumunkhoz feljött visitatioi és par- 
tialisi Acták közt olyan tárgyak fordulván elő, mint t. i. a papok 

: Mikó L. ezt akként értelmezi s ez is a valódi értelme, hogy a ren- 
delés esperesi uton történjék, vagyis az esperesi hivatalon keresztül s ne a 
köri felügyelő gondok közvetítésével, a nélkül azonban, hogy az esperesnek 
jogában állott volna ajánlatot tenni a kinevezendő személyére nézve, 

és mesterek változásai, Ekklézsiai Vakantiák és Ministerek  diffe- 
rentiái az Ekklézsiákkal. 

Végzés: Az ilyentén nemü tárgyak a közelebbi Synodus által 
a Nőtisz. Superintendentiának lévén igazítás végett által adva, ugy 
azok mostan is oda irattassanak által, segédül neveztetvén ki Gene- 
rális Notárius és Rector Professor atyánkfiai". 

Hogy melyik volt ez a , közelebbi Synodus", azt határo- 
zottan megjelölni nem lehet. Az 188383. évi ürmösi zsinatot szok- 
ták elfogadni ilyennek, habár az kizárólag az érdemes mesterek 
papságra való előléptetéséről rendelkezve, hatalmazza föl a 
püspököt a rendelési joggal. Érdekes azonban, hogy a püspök 
mellé, a rendelési jogának gyakorlása tekintetében, segédek 
adattak. De hogy minő hatáskörrel, arról semmi adatunk nincs. 

Valószinü, hogy csak informativ hatásköre volt a főjegy- 
zőnek és igazgatónak, mert más szempontok alig vezérelhették 
az akkori főtanácsot a püspökre ruházott rendelési jog helyes 
gyakorlásának szem előtt tartása esetén. A testületben való ren- 
delésre ott lett volna a Képviselő-Tanács. 

Lényeges azonban reánk nézve az, hogy a belső emberek 
tétele tekintetében ebbői a korból származik a püspököt meg- 
illető nagyobb befolyás és széles hatáskör. 


IE 


A nyilvános pályázat és választás korszaka. 
(1840—1845.) 


A belső emberek rendelése nem az unitarius egyház autonom 
jogának fokozatos kifejlődése, hanem a világi hatalom által 
octroyált, idegenszerü intézmény lévén, nem csodálkozhatunk, 
ha egyházunk eme rendszertől idegenkedett. A protestans egy- 
házak önrendelkezési jogával és azok szabad szellemével soha 
sem fért össze a centralistikus eszméknek szolgáló rendszer. 

Ennek tulajdonítható, hogy a XIX. század harminczas és 
negyvenes éveiben mind jobban és jobban erősbödő szabad köz- 
szellem az egyházak belső életében is éreztette hatását. 

Az egyéni szabadság postulatuma : az egyesek szabad ren- 
delkezési jogának gyakorlása iránti vágy a protestans egyhá- 
zakban jelentős szereppel biró világi elemet arra ösztönözte, 
hogy jogainak gyakorlását követelje. Ez hozta fölszinre az 

erdélyi unitarius egyházban is a belső emberek minél szabadabb 
szellemben való választásának rendszerét. 

Bölönnek jutott az a dicsőség, hogy az 1840. évi augusztus 
hó 25.-én tartott zsinaton egyházunk a megelőző korszak ren- 
delési rendszerétől a nyilvános pályázattal összekötött választás 
rendszerére tért át. Ez az akkori korszellemnek jelegzetes 
jelensége. 

A Superintendentia ugyanis köteles volt az esperességek 
utján az egész statusbeli papokat fölszólitani, hogy az ürese- 
désbe jött papi állásokra kivánataikat tegyék meg, azaz: ha 
tetszik pályázzanak. 

A sajtó akkori viszonyai mellett és mert nekünk egyházi 
lapunk nem volt, a jelzett pályázási rendszer a legszélesebb 
és a lehetőség határain belől a legnyilvánosabb pályázat volt. 
De mert a külső viszonyok nem voltak erre a rendszerre ked- 
vezők, nagyon rövid ideig volt alkalinas a kivánalmaknak meg- 
felelni. A lehetőség határai ugyanis néha nagyon szükek. Nekünk 
unitariusoknak épen szükek. A mult tanitásán tehát okuljunk a 
jövőbe vetett hittel. Ugyanis nekünk ma se lehet mindazt 
megvalósitani, a mi különben lehetséges volna, azonban biz- 
nunk kell, hogy a jövőben lehetséges lesz. 

A bölöni zsinaton törvénynyé emelt pályázat még lehet 
egyszer valóság nálunk is. Az ev. ref. egyházban meg van. 
Az ő viszonyuk erre már alkalmas. A mienk is az lehet egykor. 

A jelen korszakra nézve jelezni kivánom, hogy az üre- 
sedésbe jött lelkészi állomásokat az erdélyi ev. ref. egyházjog 
szerint is (1842. évben kelt határozat) köröztetni kellett és pedig 
az I. II. osztályu egyházakat az egész püspökség területén, a 
III. oszt. egyházakat a püspök belátása szerint kisebb körben.!: 

Első osztályu egyház — 1000 K fizetésen fölül; II. oszt. 
— 600—1000 K ; III. oszt. — 600 K alóli fizetéssel. 

Az unitarius egyházjog szerint a bölöni zsinat határoza- 
tához képest a papválasztás ebben a korszakban a következő 
törvényekben nyert szabályozást: 

I. Több környékek által tett petitiok és azokra tett bizottmányi 
Munkálat alapján : 

c) A mi az Eklézsiák választási jogát illeti 


:! Kolozsvári: Az erdélyi ev, ref. egyházkerület egyházjoga. Kolozs- 
vár, 1877. 

Végzés. Meghagyatik az Eklézsiáknak továbbra is azok jogok, 
hogy két esetben, u. m. sz Egyházi Szolgák elhalálozásakor és 
mikor a Superintendentia által az Eklézsia és hire és akaratja 
nélkül, midőn Ministere ellen semmi panaszt elmozdítatására nézt 
nem tett, a közjó nézetiből Ministere más meghalálozott pap helyébe 
más Eklézsiába rendeltetik, papot választhatnak.: Ezen két esetben 
azonban a történhető visszaélések megelőzése tekintetéből ezen mód 
tartassék: hogy a környéki Esperest csak hamar ilyentén esetek 
után megjelenvén személyesen, vagy ha az épen nem lehetne, kiren- 
delt személyese által, azon Eklézsiában tudakozza ki az Eklézsiát, 
hogy a környékből kit kiván magának papul választani, vagy 
abban nem találván, más környékből. Mindkét esetben  legottan 
küldjön fel körülményes tudositást a Superintendentiához, és mig 
onnan rendelést nem veszen, addig a választást véghez ne vitesse. 
Vévén pedig a Superintendentiától a Választási rendeletet, megjelen- 
vén az Eklézsiában, tétesse meg a választást és a szózatokat a 
Superintendentiához pecsét alatt küldje fel, a leendő pap kinevez- 
tetése végett. Hogy pedig a Superintendentia is e tárgyban biztos 
lépéseket tehessen, határoztatik, miszerint a fent érintett esetekben 
maga a Superintendentia Esperestség utján szólítsa fel az egész 
Statusbeli Ministereket, tudatván velük az ürességbe jött Eklézsiák 
állomását, hogy kivánataikat illető esperetségekhez, az Esperestségek 
pedig a Superintendentiákhoz mentől elébb tegyék meg. Mi is meg 
lévén, ekkor a Superintendens mindazon Egyházi Szolgák neveit a 
Canonok tartalma és maga bölcs és legezélszerübb nézetei szerint, 
küldje le az IEsperesthez, kiket aztán az IEsperest egyetértve az 
Inspector Curatorral, eszerint bocsásson választás alá, s a három 
több szózatokat nyert Személyeket küldje fel a Superintendentiához 
megerősítés végett. ű 

d) Hogy azon Eklézsiáknak nehézségeik és ellen szegüléseik, 
melyek néha csere vagy a Ministereknek bizonyos jó nézetből 
egymássali felcseréléséből gyakorta keletkeztek, megelőztessenek : 

Végzés ajáltatik a főtisz. Superintendentiának, miszerint az 
ilyentén áttételek mindig mindkét Eklézsiának és Patronussainak, 
ha volnának, meghallgatásával a legezélszerübb módon, és atyai 
böles elintézéssel tétessenek, nehogy a csendes KEklézsiák felhábori- 
tassanak, vagy csendességök megbontassék. Az ellenkező csetben 
az ellenszegülő Eklézsia Canon szerint büntettessék. 

e) A káplányokra és papi állapotra rendelendő Deákokra néztis. 

Végzés  Ajáltatik a Superintendentiának az eddigi Canonok 
lelkiismeretes magatartása. Ugy a Supplantatio esetében is, ha az 


: 9 rendelkezés a megelőző korszakban hozott törvényekkel ellentét- 
ben áll, a mennyiben a rendelés korszakában az egyházközségekot a 
választási jog meg nem illette, tehát azok gyakorlatában meg sem hagyat- 
hattak. A. gyakorlatban azonban ugy látszik, a marasztalás illetve választás 
a megelőző korszakon végig huzódott a jelen korig. 

megbizonyosodnék, jelensen pedig az, hogy Deákok miudig az 


Oskolai igazgatóság kihallgatásával rendeltessenek Eklézsiákba. 

E törvények gyakorlati alkalmazása sok nehézséggel járt, 
mert a pályázatok az E. K. Tanácsnak sok administrativ jellegü 
dolgot adtak. Erre mutat az B. K. Tanácsnak 1844. évi IV/9.-én 
kelt 110. számu határozata, mely szerint : 

, Tapasztaltatván mikép az Egyházi szolgák rendelése és változ- 
tatása körüli, úgy egyéb püspöki tárgyakban a megkivántató elő- 
leges intézkedéseknek testületileg az E. K. Tanács általi kezelése, 
— minden időben ülések nem tartatván, nemcsak hogy késedelmet 
okoz, sőt mind a jegyzőkönyv szerfelett terheltetik, mind pedig a 
levéltár szükségtelenül szaporittatik. Ennélfogva : 

Végeztetett : hogy ezentul minden püspöki tárgyakban h. Elnök 
atyánkfia a megkivántató előleges intézkedéseket s kezelésből folyó 
levelezéseket elnökileg tegye meg és az ilyetén tárgyakat csakis 
akkor terjessze E. K. Tanácsunk eleibe, midőn azok a derekas 
elhatározásra teljesen elkészítve vannak." 

Ezzel a határozattal a pályázatok rövid korszaka le is 
zárult s a következő 1845. év már uj rendszert hozott, az állandó 
rendszerül határozott s jelenleg is némi változtatással fennálló 
rendszert. 


HV: 
Választással összekötött rendelés korszaka. 


(1845—) 


Magyarország történetében a XIX. száz negyvenes évei 
a reformok, a folytonos ujitások korszakát képezik. A korszellem 
az ujitások utáni vágyban testesül meg. Ez látszik előttem 
elfogadható indoknak arra nézveis, hogy egyházunk kebelében 
a papválasztásra vonatkozó törvények rövid időn belől újabb 
és újabb revisio alá vétetettek. 

5 minő ellentétek! A mig a II. korszak végén a belső 
emberek rendelése átrubázott hatalomnál fogva kizárólag a 
püspököt illette, addig az 1840—45-ig tartó rövid korszak alatt 
a legnyilvánosabb jellegü pályázat volt kihirdetendő. 


:! Ütő Bóla: , Unitarius Egyház" I. évf. 9. számban indítványozza : 

hogy egyházközségeinkben a megüresedett papi, énekvezéri, kántortanitói 
a. rel . . , nt . 4 . e 4 . ; 
tanitói illetve tanitónői állások nyilvános pályázat útján volnának betöltendők. 

E két véglet kiegyenlítése nyilvánul meg az Almáson 1845. 
évben tartott zsinat által alkotott választási törvényben. 

A pályázathirdetés, mint akkor ezélszerütlennek mutat- 
kozott rendszer, az újabb választási törvényben teljesen mellőz- 
tetett, kimondatván, hogy : ,az eddig szokásban volt csődület! 
egyáltalában megszüntettetik". 

Az üresedésbe jött állások betöltése két (2) esetben választás 
útján volt eszközölhető a főtanácsról a püspökre ruházott ren- 
delési jog fentartásával; a többi esetekben a betöltés a püspök 
hatáskörébe utaltatott. 

A törvény szöveg szerint igy szólott: 

b Az E. K. Tanácsnak 1845-ik évi jegyzőkönyv 187-ik száma 
alatt a környéki gyülések feliratai következtében összpontositott, 
pap rendelést illető véleménye ezen KH. Wőtanács eleibe elhatározás 
végett felterjesztetvén. 


Állandó rendszerül határoztatott : 


1. Az 1840-ik évben Augusztusban tartott Bölöni Egyházi 
Wőtanács határozata nyomán eddig szokásban volt csődület egy- 
általjában megszüntettetik. A papok és mesterek rendelése, valamint 
eddig, ugy most is általában a piüspökségre bizatik. 

A mindjárt emlitendő két esetben u. m. az Egyházi Személyek 
halálával, vagy az illető Eklézsiák panaszlatán és kérelmén kivül a 
Püspök által tett elrendelések által történt állomási ürülések esetei- 
ben, az Eklézsiáknak az alább megállított módon választási joga 
van. A mely Eklézsia pedig választási jogáról lemond, akkor azon 
papot tartozik elfogadni, a ki a Püspök által oda fog rendeltetni. 

2. Midőn az Eklézsiákban magoknak az Eklézsiáknak kéré- 
sére történik az állomási üresség, illyenkor az Eklézsiának válasz- 
tási joga nincs, hanem az állomás betöltése ily esetre ezennel álta- 
lánosan a Püspökségnek adatik által. 

3. A pap választás körüli eljárás jövendőre igy. állittatik 
meg, hogy minden Eklézsia, mely papot kiván magának rendeltetni, 
a következő négy Categoriákhoz tartozik magát tartani : 

1. Hogy a korosabb, de érdemesebb, 

2. A közép idejü, de jó igyekezetü és alkalmas, 

3. Magokat érdemesitett Oskola Mesterek és 

4 A kolozsvári Eklézsia segéd papja és fő- és közép osko- 
láinkban három évet töltött köztanitók (a káplányok Deákoknak 
nézetvén oskolai helyük szerint) közül tegye választását három 


1: Csődület — a jogi müszavak között abban a korban elfogadott kife- 
jezés volt a határidőkhöz kötött hirdetményekre nézve. Csődület — concur- 
sus — összefutás; sőt concursus calamitatum. Az 1840: XXII. t.-czikk a 


vagyonbukást szabályozó ,esődület"-ről szól. 

egyénre oly formán, hogy a kiket választani kiván, járjon előbb 
jól végére, elvállalják-e azon állomást, vagy nem, hogy ok nélküli 
késedelmek ne történjenek és igy mindhármat a szózatok száma mellett 
név szerint terjessze fel a Püspöknek; azonban megtartván azt, 
hogy ha Deák jönne be a választásba, vagy kéretnék, annak neve 
ne jelöltessék ki, hanem csak általánosan kéressék Deák. Mely 
választott három egyének közül a Püspök egyet a kérdés alatti 
papi vagy mesteri állomásra kinevezend. Mely alkalommal figyelmez- 
tetnek az Eklézsiák arra, hogy a választást úgy tegyék, hogy akár 
melyik fogna a Püspök ur által rendeltetni, azt elfogadni tartoznak. 

4. Egy belső ember is vacantiába ne tétessék büntetésül, 
mig per utján annak ügye a maga rendén el nem láttatik. Mely 
esetek a főtiszt. Püspök ur által a képviselő vagy Főtanács eleibe 
terjesztessenek. 

5. Mikor a belő Emberek Sz.-Györgynap után haláloznak el 
azon szomoritó esetben özvegyeik és gyermekeik a Canon szerint 
ne tétessenek ki a Parochiából Sz-Mihálynapig, és fele kepét 
kapják, miből a szolgálatra oda rendelendő Belső embereket és 
lovaikat élelmezzék. Ha pedig a bér bevétele után haláloznak el az 
egész kepével maradhassanak, Sz.-Györgynapig a papi lakba, hason- 
lólag a papokat és lovakat élelmezvén. 

6. A Papi és Mesteri jövedelemről minden pap rendeléskor 
tiszta felmutatás tétessék az Esperest ellenőrködése alatt a Püspök- 
séghez. 

E törvény majdnem egy félszázadon át kielégítőnek mutat- 
kozott s annak 1889. évben bekövetkezett módosítása lényegileg 
a lefektetett alapelvek tovább fejlesztéseként fogható föl. Ez 
utóbbi törvény bővebb annyiban, hogy a kapcsolatos adminisz- 
traczionalis intézkedéseket is vázlatosan felöleli és hiányos 
annyiban, hogy a kodificalatlan egyházi törvények daczára egy- 
szerüen utal a ,vonatkozó egyházi törvényekre". (L. 16. §.) 

Az ily hézagos törvényhozás azonban az újabb korban 
egyáltalán nem felelhet meg a kivánalmaknak, mert ma min- 
denki úgy el van foglalva a saját hivatásával, hogy esupán 
gyakorlat alapján — miként a régiek — alig tudja elsajátítani 
azokat az ismereteket, amelyek a legesekélyebb foku hozzá- 
értéshez is megkivántatnak. 

hp a 1 Tr . A kj . 7 .. . . 

Ezt szükségesnek tartottam fölemlíteni ez alkalommal annál 
. 7 ar hi y r1Tv e . , e . 
inkább, mert az K. K. Tanács dicséretre és elismerésre méltó 
körültekintéssel egyes egyházi törvényeink átnézésére 190/909. 
h ij rn [8 14 4 4 .. . j 
4. K. T. számu határozatával szakbizottságokat küldött ki. 

(Folyt. következik.) 
há 


DR. Tóru Gyöggy. 

Kötelességeink teljesítése. 
(Egyházi beszéd.) ! 


Alapige: Máté IX. 9. , Kövess engem". 


,. Kövess engem"! E szavakkal hivja el Jézus az adószedő 
Mátét tanitványául. Nem mondja neki: jőjj velem, hallgasd beszé- 
demet, figyelj tanitásaimra; szólni fogok Isten atyai jóságáról, az 
ember felebaráti kötelességeiről, a hit megtartó erejéről, a szeretet 
egygyéfűző hatalmáról. Egyszerüen csak ennyit mond: ,kövess 
engem" ! És ezzel mily sokat mond! Mintha csak igy szólana : 
,jer, látogassunk el az egyes városokba, hol fényes paloták és 


mosolygó arczu emberek fogadnak... Jer és lásd meg, hogyan 
rántom le a képmutatás sok szinben játszó leplét... Vagy jójj 


velem a szeliden hullámzó tenger kies partjára, hol ügyeskezü 
halászok  ,kötözgetik hálóikat"... Jöjj, én megmutatom neked, 
hogyan kell kihalászni a veszni indult lelkeket a bűnök kavargó 
örvényéből, s ha még lehet, megmenteni őket az igaz élet számára. 
Avagy kisérj el a gyönyörü fekvésü halmokra, dús termésü vüöl- 
gyekbe, hol kérgestenyerü szántóvetők jó reménységgel hintegetik 
földjükbe a tiszta, aranyszinü búzát. Mikor aztán a természetnek ez 
egyszerü, munkában kifáradt gyermekei egy kissé megpihennek, 
társaságukba vegyülök magam is, s ajkaimat beszédre nyitva, hin- 
tem az igazság és szeretet magvait a fogékony szivek termőföldjébe. 
És mindenütt, a merre csak járunk-kelünk, figyeld meg jól az 
emberekkel való érintkezésemet, bánásmódomat, tetteimet, életemet, 
s a mint én cselekszem, te is törekedjél azonképp cselekedni, szó- 
val: ,kövess engem" ! 

Ker. hivek ! Mi mindnyájan Jézus követőinek valljuk magunkat. 
De hát azok vagyunk-e valóban is? Életünket, tetteinket a Jézus 


1 A dr. Bedő Albert-féle pályázaton jutalmat nyert, e kérdésre felelve : 
Hogyan kell teljesítenünk — Jézus példáját követően — családunk, hazánk, 
vallásunk és embertársaink iránti kötelességeinket ? 

életéhez s tetteihez hasonlítva, nem érzünk-e magunkban hiányt, 
hibát, gyarlóságot, a melyet pótolni, javitani kellene ? Én a magam 
részéről nem tartózkodom előttetek nyiltan bevallani fogyatkozásai- 
mat s hiszem, hogy lelkiismeretes önvizsgálat után ti is hajlandók 
lesztek az enyémhez hasonló vallomást tenni. Sőt meg vagyok 
győződve arról, hogy eddigi mulasztásaitok érzetében erős vágy és 
nemes elhatározás támad szívetekben Jézus útmutatása szerint tenni, 
áldozni legdrágább javaink, intézményeink érdekében. Ebben a 
meggyőződésben, remélem, nem lesz czéltalan munka mai tanitásom, 
melynek tárgyát e kérdésben foglalhatom össze: ,Hogyan kell 
teljesítenünk — Jézus példáját követően — családunk, hazánk, 
vallásunk és embertársaink iránti kötelességeinket? Mig e nagy- 
fontosságu kérdés egyes pontjaira külön-külön megfelelek, nagy 
örömet okozna szivemnek, ha élénk figyelemmel hallgatnátok meg 
egyszerü beszédemet 


1 


Kövessük Jézus példáját először a család iránti kötelességek 
betöltésében. Hiszen Jézus maga kedves családi körben, példás 
életü, szorgalmas kezü szülők gondozása mellett , eyarapodott böl- 
cseségben, testének állapotjában, Isten és emberek előtt való ked- 
vességben", Ker. szülők! Meg van-e bennetek az a tiszteletreméltó 
törekvés, hogy tiszta élettel, jó tettekkel példát adjatok fejlődő 
gyermekeiteknek ? Vagy talán azt hiszitek, hogy csupán szóbeli 
intéssel, tanitással eleget tehettek nevelői kötelességeiteknek? Jól 
jegyezzétek meg, a példaadás nélkül való tanitás oly hamar elmo- 
sódik a gyermek emlékezetéből, mint mikor egy festői szépségek- 
ben gazdag, gyönyörü tájnak a képe nem közvetlen látás útján 
nyomul be szívünkbe, hanem azt csak mások leirása, vagy elbe: 
szélése által ismerjük meg. Ha pedig jó tanácsaitokkal folyton 
ellenkező dolgot cselekesztek, akkor meg úgy tesztek, mint ük az 


ö 


ember, a ki szüntelenül buzdítja társait a becsületes életre, de maga 
mindegyre beleesik a lopás bűnébe. Ha tehát azt akarjátok, hogy 
szívetek magzata illedelmes beszédmódot sajátitson el, némuljanak 
el ajkaitokon a jóizlést sértő, átkotszóró szennyes szavak s OSAt 
düljön meg a nemes gondolatokat közlő tiszta beszéd. Ha azt 
óhajtjátok, hogy gyermekeitek az áldásos munkát megkedveljék, ne 
a restség párnáján heverve, de a munkamezőn serényen dolgozva 
adjátok jó tanácsaitokat. Vallásossá kivánjátok-e növelni kisdedei- 


ga 

teket? Előbb magatok mondjatok áldó imádságot gyermekeitek 
társaságában, s csak azután tanitsátok őket Isten tiszteletére. Ember- 
becsülésre akarjátok-e szoktatni a társadalom jövő munkásait? 
Tanusitsatok szives jóindulatot, nemes bánásmódot embertársaitok 
iránt. Csak is ilyen föltételek mellett várhatjátok, hogy gyermekei- 
tek ,Isten és emberek előtt való kedvességben" gyarapodjanak . . . 

Jézust tizenkét éves korában szülői magukkal viszik a jeru- 
zsálemi templomba. Mikor József és Mária hazafelé indulnak, útköz- 
ben észreveszik gyermekük elmaradását. Sietve, aggódó szivvel 
térnek vissza a fővárosba, s midőn a kisded Jézust megtalálják, 
az édesanya szelid szemrehányással igy feddi gyermekét: , Fiam! 
miért cselekedtél igy mivelünk? Ime a te atyád és én nagy bánat- 
tal keresünk vala téged." Kedves szülők! Meg van-e közöttetek az 
a szép szokás, hogy a harangok templomba hivó szavára magatok 
mellé vegyétek s az Úr házába vezessétek ártatlan kisdedeiteket? 
5 ha az istentisztelelnek vége van, keresitek-e ,nagy bánattal", 
féltő aggodalommal gyermekeiteket, hogy magatokkal hazavigyétek 
a kedves családi körbe? Avagy egyáltalán kiterjed-e gondosságo- 
tok, figyelmetek arra, hogy mindig tudjátok, hol vannak s merre 
járnak gyermekeitek? S ha értesültök, hogy az utczákon ezéltala- 
nul bolyonganak, vagy rossz társaságba vegyültek, elindultok-e 
keresésükre, miként a jó pásztor siet az ő eltévedt kis báránykáit 
fölkeresni s az elhagyott nyájhoz visszaterelni? Vigyázzatok, hogy 
azok közül, -kiket a jó Isten gondozástokra bizott, egy is el ne 
veszszen, sőt helyes irányu növeléstek által mindnyájan derék csa- 
ládtagokká s hasznos emberekké váljanak ! . . . 

Jézus, ha nemes munkája közben elfáradott, pihenőhelyéül 
rendesen a családi kört választotta. A bethániai Lázár egyszerü 
hajlékában, hol a szorgalmas Márta és jólelkü Mária vendégszerető 
szivességgel fogadták, sokszor talált édes nyugalomra. A kánai 
menyegzőben, e kedves családi ünnepélyen, hol minden arczon a 
tiszta öröm fénye sugárzott, készséggel osztozott a fölvidult lelkek 
jókedvében. Ker. hívek! A fölfrissítő nyugalomra, a nemes és tiszta 
örömökre minden munkásembernek joga van. Hát ti hol és hogyan 
szoktátok tölteni a pihenésre szánt órákat ? Fájdalommal tapasztalom, 
hogy a csöndes nyugalom idején üressé lesz a családi hajlék s 
megnépesülnek a nyilvános mulatóhelyek. Mohó vágygyal sietnek 
az emberek üritgetni az érzéki gyönyörök habzó poharát. Pedig az 
a habzó pohár mennyi bajnak és keserüségnek válik forrásává! 


( 


Keresztény Magvető 1910. 

Mily sok összetüzésre, tettleges  bántalmazásra ingerli a cziva- 
kodásra könnyen lobbanó embereket! S ha egy ily dorbézolás 
után elérkezik a dologtevés drága ideje, bizony nem újult erővel, 
de eltompult lélekkel, kimerült testtel fogtok rendes munkáitokhoz. 
S mi az eredmény ? A jó hirnév beszenyezése mellett anyagi kár, 
testi romlás és késő bánat! 

Óh mennyivel más, mily üditő hatásu a családi körben való 
pihenés. A családi kör egy szent hely, a mely korlátok közé szo- 
ritja a kicsapongásra hajló szenvedélyeket. A családi kör ártatlan gyer- 
mekek édes otthona, a kik élénk figyelemmel hallgatják, lesik szavaito- 
kat, tetteiteket, s igy jelenlétük önmérsékletre, tisztességes társalgásra 
és magaviseletre int. E kedves körben, egy-két jó emberetek bizal- 
mas társaságában megvitathatjátok ügyes-bajos dolgaitokat, családi 
érdekeiteket s feltárhatjátok őszintén szivetek örömét, bánatát. Sőt 
nem hiba, ha meghitt beszélgetéstek között néha-néha megecsendül 
a barátság pohara s megszólal a zene és ének vidámságra deritő, 
dallamos hangja. Csak az a fődolog, hogy az öröm pillanataiban 
se feledkezzetek meg emberi méltóságotokról. Az ilyen pihenés nem 
időtékozlás ; az ilyen pihenés a mellett, hogy testet, lelket egyaránt 
felüdit,  nemesitőleg hat magatokra s jótékonyan gyermekeitek 
jövőjére . . . 

Jézus engedelmes és jó gyermek volt. Élete utolsó pillanatai- 
ban, a kereszt alatt zokogó édes anyját e szavakkal ajánlja leg- 
kedvesebb tanitványának, Jánosnak figyelmébe: , Imhol a te anyád." 
Még utolsó gondolata is az édes anyjáról való gyöngéd gondos- 
kodás! Kedves gyermekek! Awti jó szülőitek csak azt kivánják 
tőletek, hogy engedelmesek és jó magaviseletüek legyetek. De ezt 
méltán megkivánhatják. Hiszen édes anyátok melengető keblén 
szivtátok az élet első táplálékát; az ő gyöngéd karja ringatott 
édes álomba; az ő gondos keze óvott. takargatott minden vesze- 
delemtől; ha gyötrő betegség támadott meg, ő virrasztott éjjeken át 
aggódó szivvel, könnyező szemmel bölesőtök felett. Lám édes 
apátok küzd, fárad, törődik, hogy megszerezze számotokra a min- 
dennapi kenyeret és szükséges ruházatot. Avagy nem illő-e, hogy 
ti szeretettel, engedelmességgel, szivjósággal fizessétek vissza fára - 
dalmaikat ? ! 

Hozzátok is van egy pár szavam felnőttek, nők és férfiak, 
kikre a jó Isten öreg szülők gondozását bizta. De gondozzátok-e 
őket nemes jóakarattal? Vagy talán sajnáljátok tőlük azt a dara- 


üaésán 

bocska kenyeret is, a melyet naponként táplálásukra adogattok s 
elpanaszoljátok mindenkinek, hogy munkatehetetlen életükkel mily 
nagy terhetekre vannak? Emlékezzetek csak vissza gyermekkoro- 
tokra! A ti jó szülőitek önfeláldozó gondossággal neveltek titeket ; 
ha rosszak voltatok, ha fejükre bánatot és szégyent hoztatok, hibái- 
tokat gyöngéden takargatták; sokszor fájt a lelkük, sajgott szivük 
miattatok s titkon hullatták is könnyeiket, de panaszukat sohasem 
vitték a világ elé. Aztán meg gondoljatok arra, hogy hozzátok is 
elérkezik majd az élet hanyatló kora, a midőn ti is gyermekeitek 


jóindulatára lesztek utalva. De remélhettek-e tőlük szives támoga- 


tást, ha szemük láttára durván és mostohán bántok azokkal, a 
kiknek Isten után a legtöbbet köszönhettek ? Óh vegyétek lelketekre 
koszorus költőnk emez intését: 


, Hogy tartsanak majd tiszteletben 
A fiak s unokák mindvégig, 
Ne légyen ez feledve nálad : 
Tiszteld apádat és anyádat." 


Ime fölmutatám előttetek a család iránti kötelességeinket. Ha 
e kötelességeket hiven betöltjük, akkor önbizalommal foghatunk 
ama kötelességek teljesítéséhez is, a melyekkel hazánk, e széles- 
körü család iránt tartozunk. K tekintetben is fogadjuk szivesen 
Jézus útmutatását. 
TE 


Az evangéliumokban nem találuuk egyetlen följegyzést, mely 
azt bizonyitaná, hogy Jézus közhivatalt vállalt hazája szolgálatára. 
S bár édes üdvözitőnk szomoruan látta polgártársainak nyomasztó 
helyzetét a római zsarnokság önkényes uralma alatt: bár jól ismerte 
Izrael népének egy szabad és független haza iránt táplált remé- 
nyeit, vágyait, ábrándjait: soha egy pillanatra sem jutott eszébe, 
hogy e vágyak és remények megvalósítására kezébe ragadja a 
vezéri lobogót s maga köré gyüjtse a honfiak elszánt és lelkes 
táborát. Nem! Hivatása más térre szólitotta. S én mégis, mindezek 
ellenére is határozottan állitom, hogy Jézus a legönzetlenebb és 
legönfeláldozóbb hazafi volt. Mert nemcsak azt tartom nemzeti hős- 
nek, a ki hazája szabadságáért bátran föláldozza életét a csata- 
mezőn: nemcsak azt nevezem igaz honfinak, ki egy ország hajóját 
biztos kézzel kormányozza a jóllét és gazdaság viruló partja felé ; 


nem is csak azt, ki a nemzeti öntudatébresztésére, fokozására — 
Tent 

művészi becsvágytól sarkalva — megragadó képekben, szobrokban, 
szárnyaló költeményekben visszatükrözteti a mult idők lelkét, szel- 
lemét, küzdelmeit és diadalait. Jó hazafi lehet az ember bármely 
munkakörben, ha azt az állást, hivatását, a melyre vállalkozott, 
hiven és lelkissmeretesen betölti. 

És volt-e valaha ember, a ki tisztább szándékkal, magasabb 
eszményektől ihletve, üdvösebb eredménynyel töltötte volna be hiva- 
tását, mint názáreti ácsmester fia?! S miképpen gondolta a leg- 
nagyobb emberbarát, hogy hazája üdvét legáldásosabban munkálja ? 
Ő alapjában, talpköveiben kivánta szilárddá tenni hazája romlásnak 
indult épületét. Ő az egyes gyökérszálak egészséges fejlődésétől 
várta a nemzeti élet fájának virágba borulását, termőképességét. 
Ő meg akarta javitani erkölcsükben az egyes honpolgárokat s igy 
munkálni az egész haza boldogságát. Mert mi biztosítja leginkább 
egy ország haladását s a művelt államok sorába emelkedését ? 
Nemde nem a haza igaz érdekeit szolgáló honfiak hűsége, megbiz- 
hatósága és áldozatkészsége ? De lehet-e szó rendületlen hűségről 
s ennek alapján áldástterjesztő munkásságról, hol hiányzik az 
erkölcsi erők és jellembeli tulajdonságok jóra irányitó, szép tettekre 
buzdító hatása? Lehet-e szó gyanusithatatlan megbizhatóságról, hol 
a kapzsiság mohó vágya ott lappang a szivek mélyén s erős szen- 
vedélylyé hatalmasodva, ott rabolja meg a közvagyont, a hol erre 
éppen alkalma nyilik ? Lehet-e szó nemes áldozatkészségről, hol 
egyesek erőszakossága hatalmi érdekből kifosztja a szegényebb 
néposztály nehéz munkában izzadó gyermekeit? Kérdem tehát, 
midőn Jézus a haza szolgálatában állott honfitársainak erkölcsi 
megújulása érdekében egész az önfeláldozásig menő hűséggel töl- 
tötte be magasztos hivatását, egyszersmind nem adta-e legfönsége- 
sebb bizonyitékait hazája iránti kötelessége kiváló teljesítésének ? 

Ker. hivek! Mint minden művelt államban, úgy a mi hazánk- 
ban is különféle állásu, foglalkozásu emberek laknak. Egyiknek 
hivatása a törvényhozás, másiknak az igazságszolgáltatás. Egyik a 
nemzeti irodalom, másik a hazai művészet szolgálatába szegődik. 
Némelyek a népnevelés áldásos munkájában táradoznak, mások 
iparral, kereskedelemmel és földmiveléssel foglalkoznak. De mind- 
annyian hazafias kötelességet teljesíthetnek, ha saját munkakörük- 
ben becsülettel és kitartó szorgalommal dolgoznak. Mert minél több 
anyagi és szellemi kincset termelnek az egyes honpolgárok s ezál- 
tal mentől jobban kiszorítják a külföld elmetermékeit, iparezikkeit 

és gabonáit, annál önállóbb, egyénibb, műveltebb és gazdagabb lesz 
az egész nemzet. Azonban bármily szép sikerrel oldják is meg 
föladatukat az egyes honfiak külön-külön, de ha egymásra irigy- 
kednek; ha egymás megrontására boszuterveket kovácsolnak s 
országunk áldott földjét a pártvillongások áldatlan csataterévé vál- 
toztatják : ily körülmények között remélhető-e hazánknak erőben, 
fényben, hatalomban való gyarapodása, föllendülése ? ! 

Maga Jézus is jól ismerte az egyenetlenkedés romboló hatá- 
sát; hiszen tapasztalhatta saját népén. S midőn látja nemzetének 
széthuzó törekvéseit, honfibánatában ily szivreható erővel tárja fel 
a pusztuló Jeruzsálem képében hazája romlását: , Jeruzsálem! 
Jeruzsálem! ki megülöd a prófétákat és megkövezed azokat, kik 
tehozzád bocsáttatnak, mennyiszer akartam egybegyüjteni a te fiai- 
dat, miképpep a tyuk az ő fiait egybegyüjti szárnyai alá és nem 
akarálok ! Ime azért a ti házatok puszta lészen." Egy másik alka- 
lommal szintén hasonló értelemben nyilatkozik, mondván: , Minden 
ország, a mely magában meghasonlik, elpusztul." 

A meghasonlás, a pártoskodás bizony régi átoksuly a mi édes 
hazánkon is, s , egységünk történ" oh mily sokszor , törve hanyatla 
erőnk". A magyarnak a magyar ellen való küzdelme, a testvér- 
háboruk hányszor meg hányszor sodorták nemzeti létünket a vég- 
pusztulás szélére! Avagy a napjainkban duló érdekharezok és 
párttusák nem tépik-e darabokra hazánknak, e közös édes anyának 


szivét?! S e jó anya — gyermekeinek egységboutó viszálykodását 
látva — panaszos hangon zokog a költővel : 


, Fiaim, ha igy czivódtok, 
Nem lehet a haza boldog." 

Óhajtjátok-e szivetekből drága honunk fölvirulását, boldog- 
ságát? Törekedjetek, bármi legyen is foglalkozástok, békés össz- 
hangban, egyetértő jóakarattal végezni kötelességeiteket, s akkor 
,a haza fényre derül." 

Még csak egy szép jellemvonását emlitem föl Jézus hazafias 
magatartásának. Ő rajongóan szerette napsugaras szülőföldjét, hol 
a rét tarka virágai, a mező szines liliomai társaságában szőtte 
gyermekálmait, rajzolgatta  ifjuságának ábrándképeit. — Lelkesült 
hazája fényes multján s mély bánatot érzett szivében annak foly- 
tonos hanyatlása miatt. De minden hibája, bűne, nyomorusága mellett 
is szerette, mert hiszen az övé volt. Nem is vágyott soha idegen 
országba. Meg volt győződve arról, hogy csakis honfitársai körében 

töltheti be valóban hivatását ; ott, a hol az övéivel rokon nemzeti 
és vallási eszmények dobogtatták meg polgártársai szivét; ott, hol 
az ő édes anyanyelvét megértette a legegyszerübb halász és vám- 
szedő is. S bár nemzetének hálátlan fiai üldözték, rágalmazták, 
sulyos vádakat támasztottak ellene, sohasem gondolt arra, hogy 
hontalan bujdosással mentse meg drága életét. Ott halt meg áldott 
munkássága szinterén: hazája forrón szeretett földjén. 

Jézus hazafiságának e gyönyörü jellemvonására gondolva, 
önként eszünkbe jut s mély honfibánattal tölti el szivünket polgár- 
társainknak e hazából való tömeges kivándorlása. Mintha csak az 
inség tanyája volna Magyarország s mintha aranyhegyekben bővel- 
kednék a külföld, oly megdöbbentő számban áramlik népünk idegen 
országba! Hát hazánk földjének aranykalászt termő rónasága, ásvá- 
nyokban, érczekben gazdag hegyei, Isten áldotta vülgyei, halmai 
nem nyujtanak-e kellő megélhetési módot minden szorgalmas törek- 
vésü honfi számára ? Megengedem én, hogy Amerika kormos levegőjü 


gyáraiban, sötét, egészségtelen bányáiban — testet, lelket sorvasztó 
munkával — több pénzt meg lehet keresni, mint itthon a szabad 


természet nyilt ölén; de mit ér ez, ha ott künn nem értik nyelve- 
teket, nem érzik szivetek dobogását s e mellett mindig ott sajogna 
lelketekben annak tudata, hogy nincs hazátok, a melyért tenni, 
áldozni oly édes öröm a honfiszivnek, de a melytől való hütlen 
elszakadás a hazaárulással határos bűn becstelen bélyegét siütné 
homlokotokra ! Azért nincs hőbb óhajtásom, mint hogy : , oltalmazzon 
az Ur titeket attól, hogy az atyáitoktól maradt szent örökséget", e 
drága hazát akár önként, akár édes-szavu csábitók rábeszélésére 


hütlenül elhagyjátok! Higyjétek el, hogy itthon — rokonszivek 
kedves körében — sokkal jobb izü a mindennapi kenyér, mint 


idegen földön, hol az üzleti világ kalmárlelkü vállalkozói a beván- 
dorlott munkásban nem az Isten képére alkotott embert, hanem a 
jövedelmező munkaerőt tekintik csupán, a melyet a legemberietlenebb 
módon igyekeznek kizsákmányolni. És higyjétek el, hogy a midőn 
e hon határain belől saját hivatástokat lelkiismeretesen  betöltitek, 
ogyuttal hazátokat is hiven szolgáljátok, a melynek jólléte, üdve, 
áldása visszahat reátok, hü és munkás gyermekeire. 

Azonban bármily hasznos munkásságot fejtsetek is ki hazátok 
érdekében, igazán boldogok csak úgy lehettek, ha vallásotok iránti 
kötelességeiteket is betöltitek, 

Hogy valamely tárgyat vagy tulajdont igazán megbecsülhessünk 
s a magunk és mások javára fordithassunk, mindenekelőtt szűk- 
séges, hogy azt alaposan megismerjük. Az a földmives, a ki nem 
ismeri kellően szántóföldjének termőképességét s igy nincs tisztában 
azzal, hogy miféle magvakat hintsen annak barázdáiba, aligha fog 
hordás idején dus kalászokat takaritani csürébe. Az az orvos, a 
kinek nincs elég tájékozottsága a különféle növényeknek, virágoknak 
a beteg szervezetre való gyógyitó hatásáról, bizonyára, nem fog 
jótékonyan közremunkálni az egészségi viszonyok javulására. 

Így vagyunk a. vallással is ker. hivek! Hogy a mi vallásunk 
vigasztaló, gyógyitó és erkölcsnemesitő hatást gyakorolhasson lelki 
életünkre, legelső feladatunk, hogy annak szellemét, lényegét, irány- 
elveit behatóan megismerjük. Ebben a tekintetben is példát vehe- 
tünk nagy mesterünktől. Jézus mielőtt tanitani kezdett volna, ala- 
posan áttanulmányozta ősei vallásos irodalmát. Jól ismerte a mózesi 
törvények és prófétai iratok drága gyöngyeit, örökbecsü gondolatait 
és jól ismerte azoknak üres formaságokra vezető rendeleteit. El- 
vetette közülök azt, a mi muló értékü s részszerint való, a mi 
kizáróan helyi és nemzeti érdeket szolgál; de megtartotta s tanitá- 
saiban értékesítette az örök és egyetemes igazságokat tartalriazó 
hiteszméket, erkölcsi elveket. Ugy tett, mint az az épitő-mester, a 
ki bár sok új anyaggal rendelkezik, a régi háznak ép köveit, tégláit 
is fölhasználja épitkezéséhez, de kiváló formaérzéke, művészi ihlete 
fölfogásban, tervben és kivitelben egészen új és eredeti müvet alkot. 

De Jézus nemcsak ismerte s alkalmazta tanitásaiban nemzete 
vallásának saját felfogásával megegyező parancsolatait, hanem azok 
szerint is élt és cselekedett. , Ne gondoljátok —- úgymond — hogy 
jöttem a törvénynek és prófétáknak eltörlésére; nem jöttem, hogy 
azt eltöröüljem, hanem inkább, hogy betöltsem". Is betöltötte. Nem 
úgy mint a farizeusok, a kik a törvény betüjéhez ragaszkodva 
, megdézmálták a mentát, a kaprot, a köményt, de elhagyták az 
irgalmasságot és tökeletességet"; a kik az utczák szegletein nagy 
zajjal imádkoztak, de ,a hosszú könyörgések színe alatt kifosztották 
a szegény özvegyek házát"; a kik mikor alamizsnát osztogattak, 
sipolással vonták magukra a járó-kelők figyelmét, hogy ,az embe- 
rektől dicséretet nyerjenek". De betöltötte Jézus a törvény lényegét, 
szellemét; betöltötte úgy, hogy ,soha bünt nem cselekvék, sem 

pedig álnokság az ő szájában nem találtaték" ; betöltötte úgy, hogy 
,szerte járt és jót tett" ; fölkereste a bűnösök, szenvedők és tudat- 
lanok társaságát, mert mint maga mondá, nem az egészségeseknek, 
hanem a betegeknek van szükségük orvosra: s a lelki vakokat, 
erkölcsi sántákat, bénákat meggyógyította. Szóval: betöltötte a 
vallási törvényeket szívvel, lélekkel, élettel, cselekedettel ! 

Jézus példája szerint nekünk is meg kell ismernünk s betöl- 
tenünk vallásunk igazságait. Mindenek előtt tudnunk kell, hogy a 
mi egy Istenünk minden embernek egyaránt szerető édes Atyja, a 
ki , felhozza az ő napját mind a jókra, mind a gonoszokra"; a ki 
— mert lélek — nem gyönyörködik a test sanyargatásában, a csil- 
logó szertartásokban és füstölgő áldozatokban : előtte csak ,a töre- 
delmes szív és alázatos lélek kedves áldozat". 

Tudnunk kell, az emberek testvéreink, bárhol lakjanak, bár- 
mely nemzethez, valláshoz, vagy társadalmi osztályhoz tartozzanak 
is; mert ,avagy nem mindnyájunknak ugyanazon egy Atyánk 
van-e?" Tudnunk kell, hogy Jézus a mi vezérünk, példaadónk, a 
kit éppen azért, mert meggyőződésünk szerint valóságos ember volt, 
teljes bizalommal és reménységgel követhetünk ; nem úgy mint azok, 
kik Istenné emelték őt s ezzel megfosztották magukat követése 
lehetőségétől. Avagy a fejlődés törvényének alávetett, gyönge ember 
követheti-e a tökéletes Isten példáját?! Tudnunk kell, hogy csakis 
tiszta jellemünk s személyes jó tetteink érdemesítenek az üdvös- 
ségre és senki más cselekedetét nem lehet nekünk érdeműl beszá 
mítani. Tudnunk kell, hogy saját bűneinkért magunknak kell bün 
hödnünk s megjobbulásunk által Isten bocsánatát megnyernünk ; 
mert senki más szenvedése, vagy vére hullása el nem törölheti 
vétkeinket. , Minden ember magának áll, vagy esik". 

Szent vallásunk tanitja a lélek fokozatos fejlődését. Hiszen 
lelkünk, mely rokon az Isten lelkével, oly magas vágyakat, erőket 
tulajdonságokat egyesit magában, a melyek alkalmassá teszik a 
folytonos tökéletesbülésre. Tletének nem szab határt a sirhalom ; 
termékenyitő hatásában, üdvös alkotásaiban s a hű szeretet emlé- 
keiben továob él, munkál és boldogit. Vagy Pál apostol szavai 
szerint: , Ha földi hajlékunk elbomol, épületünk leszen Istentől. 
szóval, hiszszük az örökéletet, a lélek halhatatlanságát. 

Ím ezek vallásunk főbb hitelvei. De nem elég e hitelveket 
csak ismernünk, hanem kötelességünk azokat be is töltenünk. Mert 
mit ér például egy kertésznek minden szakismerete, ha tudását nem 

törekszik hasznos tettekben érvényesiteni? Avagy az Ő puszta isme- 
rete benépesiti-e kertjét dúsan termő gyümülcsfákkal, szemet, szivet 
gyönyörködtető virágokkal? A mi életünk is egy gondozatlan kert- 
hez hasonlítana, ha azt vallásunk megismert igazságai szerint nem 
törekednénk az erények szép virágaival s a jó tettek értékes gyü- 
mölcseivel fölékesiteni. És ez nem csak magunk, hanem vallásunk 
iránti legszentebb kötelességünk is. Mert jól jegyezzük meg, az 
emberek általában sokkal kevésbbé vizsgálják valamely vallás igaz- 
ságainak becsét, mint ugyanazon vallás követőinek életét, jellemét, 
magaviseletét És ha látják, hogy a követők becsületes életet foly- 
tatnak s szivesen nyujtanak segitséget bármely hitfelekezetű ember- 
nek, bizonyára érdeklődni kezdenek ápoló édes anyjok, vallásuk 
iránt is, mely ily jóravaló, tiszta erkölcsű embereket növelt hiveiből. 
Higyjétek el, hogy a hitelveink szerint való élet és cselekedet által 
sokkal több hívet és barátot szerezhettek egyházunknak, mintha 
úton-útfélen azzal dicsekednétek, hogy a ti vallásotok a legjobb 
és legigazabb vallás . . . 

Jézus a lelkében kialakult vallásos nézeteihez, szivósan ragasz- 
kodott. Azoktól őt ,sem igéret, sem adomány, sem élet, sem halál" 
el nem szakaszthatta. Iszméiért füláldozta drága életét. 

Oh mennyire nem követik Jézust e tekintetben a mai keresz- 
tények! Mintha csak ruha vagy áruczikk volna a vallás, oly köny- 
nyen  cserélgetik az emberek. Pedig ma nem rémit sem a máglya, 
sem a kinpad, sem a hitnyomozó törvényszék ; szabad a szó, szabad 
a gondolat, szabad a vallás gyakorlata; csak az a sajnos, hogy 
rab a lélek, rabja az anyagi haszonnak, a vagyon és pénz szerel- 
mének. Csak jövedelmező állás igérkezzék, csak egy kissé az egyházi 
teher könnyittessék a más hitüek részén: mily sokan készek a 
vallásváltoztatásra! Bizony ritka napjainkban az az ember, ki a 
vallása elhagyásáért anyagi hasznot kináló lélek-kufárnak sértett 
önérzettel mondaná: ,veszszen a te pénzed", az én hitem az én 
üdvösségem ! 


És ha a mi vallásunkban — a hitviták eszmeforradalmának 
idején — volt annyi erő és fönség, a melyért Dávid Ferencz érde- 


mesnek tartotta föláldozni nemes életét; ha a mi vallásunkban — 
egyházi életünk gyászos emlékű korszakaiban — volt annyi jellemet 
formáló s szivet termékenyítő gondolat, a melyért buzgó hitelődeink 
készebbek voltak üldözést, börtönt, mellőztetést szenvedni, semhogy 
drága hitüktől elszakadjanak : avagy mai sokkal szabatosabb formáju 

s tisztább szellemű vallásunkban ne volna-e annyi vonzó szépség 
és meggyőző igazság, mely a hozzá való hű ragaszkodás érzetét 
fölébreszsze s folyton ébren tartsa szivetekben?! Van! Csakhogy 
lélek kell hozzá ; az anyagiasság nyügeitől mentes, tiszta lélek, mely 
megérteni és méltányolni tudja; lélek, a mely hiteszméinktől ihletve, 
tudjon izzó hevületbe, fönséges mámorba jönni, s aztán tudjon 
tenni, alkotni és áldozni. 

Bár jól tudom, hogy korunk anyagias irányú gondolkozásának 
dermesztő, a hit virágait sűrün hervasztó légköre a ti lelketeket 
sem hagyta érintetlenűl; bár szomoruan tapasztalom, hogy hiveink 
közűl egyiknek-másiknak nincs oly szilárd jelleme, hogy a hitét 
ostromló kisértőt e szavakkal utasítsa el magától: ,távozz tőlem 
sátán": mindazonáltal nem esem kétségbe vallásunk jövő sorsa 
felett, sőt bizom annak folytonos térfoglalásában. Hiszen ma már 
minden művelt nemzet körében vannak szabadszellemű gondolkozók, 
a kik meleg rokonérzést tanusitanak hitelveink iránt. Hiszen e kisded 
gyülekezetünkben is örömmel látom, hogy gyönyörüséget találtok 
hitünk igazságaiban s kész szívvel áldoztok egyházunk oltárán. És 
ez természetes is. Mert hiszen a mi drága unitárius vallásunk táp- 
lált titeket édes ,tejnek italával" zsenge gyermekkorotok vidám és 
gondtalan éveiben; ez bátoritott, ha a küzdelmes élet mnnkamezején 
csüggedtetek ; ez gyógyitotta be szivetek sebét, ha családotok kis 
kertjében egy-egy szépen nyiló rózsabimbó elhervadott ; ez legyen hát 
éltetek utolsó pillanataiban is az örökélet reményével biztató, kedves 
angyalotok! Avagy gondoljátok-e, hogy egy más vallás igazán 
boldoggá tehetne titeket? Nézetem szerint úgy járnátok a vallás 
változtatással, mint az a gazda, ki dúsan termő fáját idegen talajba 
ülteti át. Meglehet, hogy fája életben marad, de aligha fog többé 
oly viruló lombot hajtani s oly izletes gyümölcsöt teremni, mint 
előbbi helyén. A ti szivetek is egy élőfa, mely vallásunk igazságai- 
ból táplálkozva, a szeretet, béke és megnyugvás édes gyümölcseit 
termi számatokra. De ha szivetek fáját egy más vallás füldjébe 
helyezitek át, a többi között valószinűen a lelki megrázkódtatás, 
az önmagatokkal meghasonlás fanyar termésével is megkinál titeket. 
De boldogok lesztek, ha vallásunk hitelveit megismerve s azok 
szerint élve, hozzájuk törhetetlen hűséggel ragaszkodtok szivetek 
utolsó dobbanásáig. Is ez annál kivánatosabb, mert csakis az igaz 
vallásosság ad erőt arra, hogy eleget tehessetek embertársaitok 
iránti kötelességeiteknek, 

IV. 


Jézus bár nagyrabecsülte a család, haza és vallás üdvös intéz- 
ményeit, mindazonáltal érdeklődésének főtárgya, középpontja az ember. 
Az ember, a testvéries közösség, a társadalmi együttélés szempontjá- 
ból. Mert sehol annyi vérző sebet, annyi kibékitésre váró éles ellen- 
tétet nem látott, mint az embernek embertársához való viszonyában, 
a társadalmi életben. Látta a különböző társadalmi osztályoknak 
egymás ellen vívott elkeseredett harczát, ádáz küzdelmeit. [Látta 
egyik felől a büszke, gőgös magatartást, másik felőljaz irigység és 
gyülölet izzó szenvedelmét. Látta egyik részen a hatalmas úr szív- 
telenségét, másik részen a porig alázott szegény szánalmas hely- 
zetét. Látta egyik oldalon az önczélú gazdagság szülte csillogó 
vétket, másik oldalon az irtózatos nyomor fertőjében tenyésző bűnö- 
ket. S mindezeket látva, mély szánalom és határtalan szeretet támadt 
szivében, nyomorgó embertársai iránt. Aztán határozott és, tett. 
Hogyan, mily gyógyszerekkel kivánta orvosolni a társadalomnak e 
régi, de napjainkban is folyton megújuló betegségét? Talán izgató, 
vérforraló beszédet intézett a sorsával elégületlen néposztályhoz s 
megostromoltatta vele a gazdagok palotáit? Nem! Hiszen maga 
mondja: ,A kik fegyvert fognak, fegyver által vesznek el". Talán 
a földnek, a vagyonnak, egyenlő részekre osztása útján akarta 
kiegyenlíteni az érdekellentéteket ? Nem! Hiszen a más örükségében 
minden jogos alap nélkül osztozni vágyó embert e szavakkal uta- 
vil? el: , Ember, kicsoda tett engem közöttetek osztóvá vagy biróvá" ? 

Vagy talán az egyesek birtokainak közös tulajdonná tevése által 
kivánta a testvéries közösség gyönyörű gondolatát megvalósitani? 
Nem! Hiszen ézzel az öntörekvésnek és önszorgalomnak egyenesen 
útját vágta volna az, kinek legfőbb ezélja az egyéni nemes tulaj- 
donságoknak minél fokozottabb mértékben való érvényesülése. Jézus 
tehát nem a vagyoni állapotok gyökeres átalakitása, nem is a társa- 
dalmi választófalak erőszakos lerombolása által szándékozott közelebb 
vinni az embert embertársához, hanem a sziveket akarta odáig 
nemesiteni, hogy gazdag és szegény, úr és szolga, munkás és munka- 
adó kölcsönösen becsüljék meg, szeressék, támogassák egymásban 
az embert, a testvért, az Isten gyermekét ! 

E magasztos ezél szolgálatára irányulnak Jézus legszebb tani- 
tásai. Megcsendül ajkain a szeretet nagy parancsolata. , Szeresd 
felebarátodat, mint magadat". Kezünkbe adja az emberbaráti köte- 

lességek  zsinormértékét: ,A mint akarjátok, hogy az emberek 
veletek cselekedjenek, ti is úgy cselekedjetek azokkal". Az igazi 
nagyság, valódi méltóság babérkoszoruját azok homlokára helyezi, 
a kik legtöbbet dolgoznak embertársaik javára: ,A ki közöttetek 
első akar lenni, legyen a ti szolgátok". A megbántott szíveknek 
nem adja tanácsul: ,szemet szemért, fogat fogért", de szelid jósággal 
inti őket: , Szeressétek ellenségeiteket; áldjátok azokat, a kik titeket 
átkoznak ; jót tegyetek azokkal, a kik titeket gyülölnek". De összes 
tanításai közűl talán egyetlenegy sem adja oly hű és tökéletes képét 
az emberbaráti kötelesség miként való betöltésének, mint a könyö- 
rülő samaritanus megragadó története. Nem mondom el részletesen 
cz általatok is jól ismert gyönyörű elbeszélés tartalmát. Csak hároui 
főgondolatára irányítom szíves figyelmeteket. Egyik a személyes 
segitség, mely azonnal bekötözi a vérző sebeket; másik az áldozat- 
kész szivesség, mely a beteg gyógyitására pénzt ad át a fogadósnak ; 
végűl fokozza a jó tett értékét az a minden ünös érdeket kizáró 
körülmény, hogy az irgalmas samaritánus oly nemzetségből szár 
mazott, mely ellenséges viszonyban állott a megsebzett útas nem 
zetségével. Követésre méltó, ürökszép példája ez a nemes jóltevésnek ! 
És Jézus mindeme gyönyörű tanitásaira ráüti a hitelesítő pecsétet 
saját személyes szolgálataival. Belevegyül a nép hullámzó tömegébe : 
szegényeket vigasztal, lelki betegeket gyógyit s szivesen ad tanácsot 
az igaz élet útjától messzire tévedt vándoroknak. Az utolsó vacsora 
végeztével — Úr és mester létére — megmossa tanitványainak 
lábait, mondván: , Példát adtam nektek, hogy a mint én cseleked- 
tem veletek, azonképpen cselekedjetek ti is" .. . 

Jézus példaadása, tanitásai nekünk is szólnak, ker. hivek! 
Hiszen az emberi természet alaptulajdonságaiban ma is ugyanaz, 
a mi Jézus korában volt. A fönhéjázó gőg, a szívtelen önzés, a 
hideg közönyösség, a mások érdekeivel nem törődés szomorú tünetei 
csak úgy jelentkeznek társadalmunkban, mint Izrael népénél. A 
vakok, bénák. sánták, elhagvottak és sorsüldözöttek szánalomra 
méltó csapatával éppen úgy találkozunk mi is, mint a názáreti 
próféta . . . 

Most a nyomor gyermeke kopogtat ajtódon: talán csak egy 
darab kenyered van, de azt is szivesen osztod meg a szegény éhező- 
vel. Tetted szép, dicséretre méltó. Majd a köztereken, piaczokon 
béna koldusok esdeklő szava érinti füleidet; jóságos lelked könyö- 
rületességre indul s nehány fillérrel segítesz rajtuk. Adományod 

kedves Isten előtt. Most tűz- és jégkárosultak folyamodnak segé- 
lyedért, majd a mindenükből kifosztott árvák és özvegyek fordulnak 
hozzád kegyes támogatásért s te mindeniknek jókedvüen adakozol. 
Emberséges, keresztényhez illő dolgot cselekszel. Mindezzel fele- 
baráti kötelességet teljesítesz. És mégis, mindez csak parányi része 
annak, a mit tőlünk Jézus követel. Ő nem elégszik meg csupán az 
alamizsnaszerű segély nyújtással, mely a legjobb esetben is csak 
a meglevő bajok enyhitésére, denem gyökeres gyógyitására szolgál. 
Ő azt kivánja, hogy oly társadalmi munkásságot fejtsünk ki, a mely 
minél kevesebbre apaszsza le sz inség gyermekeinek számát. Ő azt 
kivánja, hogy térjünk be a szegények hajlékaiba, keressük föl 
munkanélküliek tanyáját, lépjünk érintkezésbe a könnyelmü életre 
csábitott lelkek társaságával s mindenütt lessiük el, puhatoljuk ki, 
hogy kinek-kinek miféle munkára van ügyessége, . hajlama, ráter- 
mettsége. 5 mikor ezzel tisztába. jöttünk, ébreszszük föl bennük a 
vállalkozási kedvet s adjuk, vagy szerezzük meg nekik a munkára 
való alkalmat. Higyjétek el, ha foglalkozás nélkiil való embertár- 
sainknak kezükbe adtuk a munka eszközét, ezzel a legáldásosabb 
emberbaráti kötelességet teljesítettük. Mert a munka a mellett, hogy 
tisztességes megélhetési módot biztosit, megóv minket az unalom- 
szülte vétkes gondolatoktól; megőriz a rossz társaságok, szerencse- 
játékok ragadó árjának B énybő sodró veszedelmétől ; megnemesiti 
szivünket. fokozza önbecsérzetünket s fölvértezi jellemünket a kisér- 
tések ostromló tábora ellenében. Saját munkánk megtanit becsülni 
a mások munkáját; tudatára ébreszt annak, hogy embertársaink, 
kik a közjó érdekében fáradoznak, épp oly hasznos tagjai a tár- 
sadalomnak, mint mi vagyunk, s igy a munka üdvös kapcsolatot, 
testvéries viszonyt létesit ember és ember között. Jótékony hatására 
közelebb férkőznek a szivek egymáshoz; megszünik a rang, ezim, 
vagyon és nemzetiség szerint való osztályozás; mert a becsületes 
munka mindnyájunkat ugyanazon rangra emel: az emberi méltóság, 
az emberi önbecsérzet magaslatára ! 

Ez a magasztos ezél lebegett Jézus előtt, midőn a társadalom 


újjáalakitásán fáradozott. Iz ösztönözzön titeket is kedves hivei, 


az emberbaráti kötelességek hü betöltésére. De akár személyes szol- 
gálattal, akár szives áldozattal munkáljátok is embertársaitok üdvét, 
sohase legyetek  személyválogatók. A sürgető nyomor, a kiáltó 
szükség hivására tegyetek félre minden melléktekinteteket. Lám a 
könyörülő samaritánus idegen nemzetbeli utas fájó sebeit kötözgeti. 

Jézus a keresztfán bántalmazóiért imádkozik. Ne feledjétek, nincsen 
az a hid:-g sziv, melyet a munkásszeretet áldást hintő sugara föl 
ne melegitene; nincsen az a boszút lihegő ellenség, ki a jóindulatú 
támogatással szemben el ne dobná kezéből a megtorlás fegyverét, 
s igy a jóltevés nemcsak segit és boldogit, hanem javit, nemesit, 
jóakarókat és barátokat szerez. 

Aztán ha jót tettetek, felejtsétek el. ,Netudja a ti balkezetek, 
mit cselekszik jobbkezetek." Ne hiuságból, vagy ünző számitásból 
tegyetek jót, hanem azért, mert érző szívetek nem tud közönyösen 
viselkedni a mások szenvedése iránt; mert jó lelketek a kezeitek 
munkája nyomán fakadó örömben a legnagyebb örömét találja. És 
ha szives fáradozástokért hálát, elismerést, jutalmat nem nyernétek 
is, sőt az irigység letépni törekednék homlokotokról az igaz érdem 
koszoruját, még akkor sem szabad félbehagynotok nemes mun- 
kátokat. Van egy drága kincse az embernek, a mit a kaján világ 
rágalmazó nyelve bé nem szennyezhet: s ez a becsületes munkás 
tiszta lelkiismerete. E drága tulajdon a hiven betöltött kötelesség 
édes önérzetével jutalmaz titeket, s ha csüggednétek, lankadnátok, 
szeliden biztat: tovább, tovább az emberbaráti szeretet épitő mun- 
kájában ! 

Ker. hivek! Ime föltártam előttetek családunk, hazánk, val- 
lásunk és embertársaink iránti kötelességeinket s egyuttal rámutattam 
arra is, hogy miként kell azokat — Jézus példáját követvén — 
hiven betöltenünk. Vajha ez alkalommal lelkem mélyéből fakadt 
gondolataim szent elhatározásra s gyümölcsöző munkásságra buz- 
ditanák sziveteket, hogy áldásos törekvéseitek által nemesülne a 
családi élet, gyarapodnék hazánk jólléte, terjedne drága hitünk és 
növekednék embertársaink igaz boldogsága! Ámen. 

1908 julius 17. Ha nem tudjuk megnyerni a mások jóaka- 
ratát, rokonszenvét, bizony, bizony nehéz lesz a sorunk és csak 
nagy kiizdelemmel érhetünk cezélt. 

Két dolgot kell, hogy az ember meggondoljon: gáncsnélküli 
tisztességet és még azt, hogy még élni is kell. Ki e ketőtt össze 
tudja egyeztetni, hogy egymásnak útját ne állják — az derék mun- 
kát végez. 

A földmives jól elkészített talajba elveti a magot — azután 
várja mit ád a jó Isten. Egyébben is úgy van. E nélkül nincsen 
áldás, siker. 

Ne mond, hogy jó ember vagy, csak azt, hogy az akarsz 
lenni. Ekkor mondasz igazat. 

1908 julius 21. Az emberek nagy része egoista. — E telhe- 
tetlen állatot magunkban hordozzuk, mely ha közelében valahol egy 
kis hasznot lát — mohón nyujtja ki utána vágyakozó csápjait. 
Nagy önmegtagadásunkba kerül, hogy lemondásra birjuk arról, mire 
tulajdonkép nem lehetett igénye — csak önös gondolkozása tudja 
úgy csoportositani az okokat, mintha az jogos, vagy nem támad- 
ható tulajdonát képezné. Étvágya kitünő. Ip azért örökös nyug- 
talanságban tart: mindig is idegessé tesz, mert kirohanásra kész, 
hogy zsákmányát el ne szalaszsza. 

Beezézzük, mintha legjobb barátunk lenne, pedig lelki nyu- 
godalmunk megölője. 

Első szavunk, első gondolatunk mindig a rossz, csak a meg- 
fontolás és lelkiismeretünk komoly intelme térit el attól, hogy meg 
ne tegyük. 

Az az állam erős és annak látszik jövője biztosítottnak, mely- 
nek polgárai vagyonosok és melynek ez irányban fejlődése nem 
stagnál, hanem az idővel gyarapszik. A mellett szükséges, hogy a 
közügyekben vezetést ugyanez egyének, kik társadalmi állásuk 


és vagyoni helyztüknél fogva minden tekintetben függetlenek, ha 

van arra való tehetségük is, tartsák kezükben, kiket nem feszélyez 
senkinek kegyes, vagy lesujtó tekintete. 

Bár ez igy van; mégis ellentét forog fenn: ez elemeket a köz- 
ügyekben való részvételük által, kivonjuk tulajdonképeni működés 
körükből és ezáltal a nemzeti, általános vagyonosodást is kárositjuk. 

A közügyek szolgálatánál nemcsak az időt kell számitanunk, 
melyet az elvesz, hanem azt az anyagi veszteséget is, melyet azáltal 
magánügyeik szenvednek. Ez az a nagyobb áldozat, melyet az 
annak hoz, ki hazájának dijazás nélkül szolgál. 

Csak legnagyobb birtokosaink és tőketulajdonosaink tehetik 
anélkül, hogy azt megérezzék. 

Ezt gondolják meg jól, kik oly kicsinybe veszik sokak küz- 
tevékenységét. ő 

1908 julius 28. Az áldozat csak akkor áldozat, ha valóban 
áldozat annak, a ki meghozza. Igy fogva fel a dolgot, nagyon meg- 
apad az úgynevezett áldozatok száma. 

A hiuság oly lépcsó, melyre mindenki rálép. WFokain haladva, 
az embert mind magasabba csalogatja; mig a tetőre érve, feljebb 
már nem mehetvén, győződünk meg róla, hogy hiábavaló dologban 
törtük magunkat. 

Kevés embert ismertem, kiben valamely hiuságot ne észlel- 
tem volna és még kevesebbet, ki azt magáról — beismerte. 

Nincs nevetségesebb alak, mint a férfi, ki a szépségére hiú. 

Hiúság nagyravágyással párosulva, mennyi szerencsétlenséget 
okozott családban, társadalomban, hány nemzetnek, országnak ásta 
meg sirját. 

1908 sept. 4. Az a szomoru ezen a világon, hogy kevés az 
olyan ember, kit igazán becsülni tudok. 

A mások dolgánál meglátjuk: mit kellett volna máskép tenni. 
Honnan van az, hogy a magunkénál nem alkalmazzuk ? 

A ki más kárán tanul, idegen tulajdont fordit saját hasznára, 
a nélkül, hogy másnak kárt okozna. A szerzésnek legolcsóbb módja. 
Érdemes lenne, hogy többen kövessék. 

1908 nov. 9. Nietsche Frigyes ,Jenseits von Gut und Böse" 
munkájában a 40. szakasz alatt igy ir: , Vannak oly gyüngéd, 
finom esetek, midőn jól tesszük, ha azokat egy durvasággal leönt- 
jük, hogy reájuk ne lehessen ismerni; vannak a szeretetnek és a 
tulcsapongó nagylelküségnek oly eselekedetei, melyek megtörténté- 
vel semmi sem tanácsosabb, mintha az ember egy pálczát vesz és 

azzal annak tanuját jól elveri, hogy azáltal emlékezőtehetségét meg- 
zavarja." - Tovább ugyanazon munkában a 293. sz. alatt: , égy 
férfi, ki igy szól: ,Ez tetszik nekem, ezt magamnak veszem el, 
azt oltalmazni fogom és mindenkivel szemben megvédem"; egy 
férfi, ki egy dolgot vezetni, egy elhatározást végrehajtani képes; 
egy férfi, kinek haragja és hozzá kardja van és kihez a gyen- 
gék, szenvedők szivesen közelednek és kihez már ösztönszerü- 
leg tartoznak, röviden egy férfi, ki egész lényében úr — ha egy 
ily férfi szánalmat érez. Nó! Ily szánalomnak van értéke. De mit 
ér azoknak szánalma, kik maguk is szenvednek? Vagy azoké, kik 
szánalmat prédikálnak! Egész Európa majdnem mindenütt a szen- 
vedés iránt beteges megindulást és feljajdulást mutat és egyszers- 
mind a panaszban egy kelletlen önmegnemtartóztatást, egy elkényez- 
tetett elpuhulást, melyet, hogy annak valamely magasabb rendeltetési 
czélzatot adjon, vallással és philosophus csecsebecsékkel kiván fel- 
ékesiteni — valóságos cultussa van a fájdalomnak. Úgy vélem, 
hogy a férfiatlanság az, a mi az ily eljárásból legelőbb az ember 
szemébe ötlik, melyet ily ábrándozó körökben szánalomnak keresz- 
teltek el. A rossz izlés eme legújabb fajtáját erélyesen és alapjából 
ki kell tiltani és kivánom végre az ellen talizmánul, szivünk felébe 
és nyakunk köré fűzzük a franczia ,gai saber", a jókedvü tudo- 
mányt ,a Fröhliche Wissenschaft"-ot, hogy a németek is meg- 
érthéssék." 

Lám mily stoikus nyugalommal hódol a  genialis philosophus 
az epikuri életnek, de mindemellett honfitársai nem vették be az 
, nebermenseh" feletti tanácsait, melyekben a mostani kort csak 
átmenetnek, hidnak tartja egy jobb jövő felé : a napsütötte déli vilá- 
gosság felé, melynek mi jelenben élők csak reggelét éljük. Ennek 
bizonyságául szolgáljon, hogy Németországhan ma 2 vagyontalan 
és szegénysorsu nők számára jogvédő-állomásokat létesítettek és 
más emberbaráti intézményeket állitottak fel. 


BáRó Pergicnevicn-HOoRvÁTH KÁLMÁN. 


ca 


Keresztény Magvető 1910, 


Kanyaró Ferencz. 


1859—1910. 


A hol a vallásszabadság elvét a nemzeti fejedelemség korsza- 
kában kimondták, Tordán látott napvilágot; s a honnan a vallás- 
szabadság mozgalma kiindult, Kolozsvár városában tanult. Kénosi 
Tőzsér János történettudós példája int feléje buzdítólag a multból, 
Jakab Eleké a közel jelenből. S élete jobb részét az unitarius tör- 
ténetirásnak szenteli. 


Belémerül a XVI.-ik száz nagy hitvitáinak vizsgálatába s a 
legapróbb részletekig tanulmányozva, folyóiratunkban megkezdi ama 
tanulmányok közlését, melyekből később egy egész könyv kerül ki, 
legértékesebb müve: , Unitariusok Magyarországon". A hitjavitás a 
tárgya azután következő munkáinak is. (, Unitarius történetírás és 


Kálvinorthodoxia" ; Dávid WFerecnez életrajza"). 


Merész harczosa hőseinek, az ellenféllel szembe ecsaknem a 


kimélet határain túllépve. Elénk tollat forgat sajátszerű irásmodorral, 


de tagadhatatlanul mindig sok adatkészlettel. 


A részletes ismeretbőség jellemzi az ifjuság tanitásában is elő- 


adásait s a nemzeti irodalomnak és történelemnek hivatott tanítója. 


Az utóbbi években a kór emésztette, De addig kifejtett mun- 
kássága fenn fogja tartani omlékét. A kik a XVI. száz vallási 
reformjának történetével foglalkoznak, a korán elhunyt unitarius 
történetíró nevével sokszor fognak találkozni. 


Péregrr D. 


IRODALMI ERTESITŐ. 


Kisebb dolgozatok a magyar protestantismus tör- 
ténetének köréből. Irta : Zoványi Jenő. Sárospatak, 1910. I—XII., 
1—255 1. Ara 5 kor. 50 fill. E kissé hosszadalmas ezimű könyv 
Zoványinak 1887-től 1909 végéig különböző szakfolyóiratokban 
megjelent magyar egyháztörténeti tanulmányait foglalja magában. 
Ertékes gyüjtemény s mindazoknak, kik egyháztörténeti studiummal 
foglalkoznak, figyelmükbe ajánljuk. A történetíró Zoványi e könyv- 
ben kiválóságaival, hibáival együtt jelent meg. A hiba emlegetésé- 
vel nem hirhedt , Függeléké"-re czélozok, melyet a Warga-féle 
Egyháztörténet III. kötetéből kitéptek, s mely itt egész terjedelmé- 
ben olvasható. E czikk sokkal több hozzáértéssel van irva, semmint 
elitélői hitték. Hogy Kálvin később lépett föl Luthernél; hogy ő 
csak folytatta, mit a wiltenbergi szerzetes megkezdett : oly állítások, 
melyeket a külföldi egyháztörténészek régen elfogadtak. A refor- 
matio ismerője azon az állitáson sem ütközik meg, hogy , Kálvin 
nem volt teremtő lélek, csupán eklektikus." Hiszen az egész hit- 
újítás nem egyéb ,restitutio Christianismi"-nél. Kezdve szent Ber- 
náton, a római katholikus egyház összes atyái ez után esengtek. 
Le renouvellement volt a waldensek jelszava; a XV. század 3 nagy 
conciliuma az apostoli egyszerüség visszaállítását követelte; Picus 
Mirandula, Faber Stapulensis, Agrippa, Reuchlin, Erasmus a régi 
kor visszaállításán munkáltak. Az ujrakeresztelők hires könyvüket 
1528-ban ,Restitution" ezimmel nyomatták ki. Niclaes, Joris, Cam- 
panus s a XVI. század első tizedeinek egyházi irói mind e fogal- 
mat hangoztatják. Serveto, mielőtt hires Restitutio Christianismi-ját 
megirta, untig elhasználta e kifejezést. Ezen az alapon készitette el 
Luther is 95 thesisét, mely irat kiinduló pontja volt az egész hit- 
élet megjavitásnak. Ezek után nem szükség  Köstlin, Nippold, 
Nisard, Zeller, Kampschulte, Stühelin stb. monografiáira hivatkoz- 
nom annak igazolásánál, hogy a Luther által kifejezésre juttatott 
egyházi restitutio gondolata többé-kevésbbé módositott formában 
Servetonál, Zwinglinél, Melanehtonnál, Kálvinnál, Socinusnál, sőt 
Dávid Ferencnél is következetesen megtalálható. Zoványi czikkének 

ez állításai helyesek s azokat csak a mult dolgaiban való teljes tájé- 
kozatlanság vonhatja kétségbe. Azonban mégis nagy hibája van e 
kitépett irás"-nak: az egyoldaluság. Úgy bemutatni egy vezető 
egyéniséget, hogy az olvasó figyelme csupán a hibákra, gyönge- 
ségekre irányuljon s a kiválóságról csak azért hallgatni, mivel az 
másutt amúgy is bőven van fejtegetve: nem csupán tapintatlanság, 
hanem irodalmi illetlenség; a ki ilyet tesz, a kellő megróvásra 
méltán rászolgál. 

Ezt az egyoldaluságot megtaláljuk a ,Kisebb dolgozatok" 
más eczikkeiben is. Pl. ,A reformatio Magyarországon a mohácsi 
vészig" czimű fejezet nem adja azt, mit ezim szerint igér; szól 
Felső-Magyarország, a királyi területek s a királyi udvar refor- 
matiójáról, azonban alig emlékezik meg Erdélyről. 

Egyéni hibájául kell felrónunk fölösleges szószaporitásait is, 
mivel főleg kritikáinak értékét szállítja le. Különösen kellemetlenül 
érint ez Kanyaró és Pokoly könyvének birálatánál. Ha kevesebb 
, általános megjegyzést", de több tévedést" ad tudtunkra, lehetőleg 
a helyreigazítással együtt: munkájának nagyobb haszna lett volna. 

Az emlitett hibák nem tudják eltakarni a , Kisebb dolgozatok" 
valódi értékét. Ahhoz, hogy miként kell látszólag jelentéktelen 
adatokat úgy beilleszteni a köztörténetbe, hogy általa tudásunk 
gyarapodva módosuljon : kevesen értenek Zoványinál jobban. Tanul- 
ságos élvezettel olvasható e nemben , Sárospatak reformatiója" és 
, A debreczeni hitviták" eczimű fejezetek. Összefoglalásai nem oly 
sikerültek, mint új adat fölfedezései. Nem egyszer Szilády Áront 
juttatják eszünkbe e miniatürmunkák. Zoványi történetírói muukás- 
ságának valódi iránya e ,homokszemek"-hez vezet: ez aprólékos- 
kodás az ő legkedvesebb foglalkozása. Ezzel függ össze az, hogy 
összefoglalásaiban a külső cselekményekre fekteti a fősúlyt, ellenben 
az egyes eseményeket egybekötő gondolatot ritkán keresi, még 
ritkábban találja meg. (02382 

Birálati megjegyzések Zoványi Jenőnek , Sáros - 
patak reformatiója" czimű közleményére. Irta : Szinyei Ger- 
zson. Sárospatak, 1910. E 20 oldalnyi terjedelmű ezikk 70 Jányi 
. Kisebb Tanulmányai"-ban levő egyik tanulmányt birálja, azt igye- 
kezvén kimutatni, hogy a sárospataki iskolát az öreg Perényi Péter 
alapitotta, ki egyik legelső protestáns főúr volt Magyarországon, 
Tanulságos megjegyzések olvashatók benne Zoványinak egyéb álli- 
tásaira vonatkozólag is. (ORaBat) 


KÜLÖNFELEK. 


A vallás- és közoktatásügyi ministerségre, melyet a 
kormány változásával dr. Székely IWerencz igazságügyi minister 
ideiglenesen töltött be, gróf Zichy János neveztetett ki. Gr. Zichy 
erős hitü r. katholikus, a mi azonban még nem zárja ki, hogy mint 
az állam ministere, liberalis valláspolitikát ne kövessen. 

Grói Tisza István a lelkészképzésről a ref. konventen 
általánosan figyelmetkeltő nyilatkozatot tett, melyben egyebek mel- 
lettgezéket mondja: 

. A. lelkészképzést két irányban kell bőviteni. Egyik a szoro- 
san vett cura pastoralis intenzivebb felkarolása, a közvetlen, ben- 
sőbb érintkezés a hivekkel, a másik a foglalkozás a társadalmi 
mozgalmakkal. Nem szocziológia kell ide. A szocziológia nem pre- 
ecziz tudomány. Annyira elvont, hogy egyáltalán nem alkalmas a 
lelkészek  felfegyverzésére. A lelkész csak dilettáns fogalmakat 
szerezhet a szocziológiáról. Nem a szocziológia, hanem a nemzet- 
gazdaság ismeretére kell törekedmi. Ezen elméleti ismeretek alap- 
ján kell, hogy a lelkész megismerkedjék a gyakorlati kérdésekkel 
is, a melyek az alsóbb néprétegek felemelésére alkalmasok. A cura 
pastorals elméleti és gyakorlati uton ismertetendő meg a leendő 
lelkészekkel. Különösen tanulmányozni kell az e tekintetben igen 
előre haladt külföld hasonló irányu mozgalmait. Arra való embert 
kell kiküldeni tanulmányutra, s az illetővel azután tankönyvet iratni 
a cura pastoralisról " 

Megjegyezzük, hogy mult évi unitárius WFőtanácsunk már fel- 
vette a theologus növendékek tárgyai közé a nemzetgazdaságtant, 
a minek tanitását részünkről is igen fontosnak és szükségesnek 
tartjuk. 

A vasárnap megünneplésére a székelyudvarhelyi unitá- 
rius egyházközség közelebbről tartott közgyűlésében Pálffy Aladár- 
nak a következő fontos indítványát tárgyalta, : 

Nekamtettelvaz 808. tévi EIT. t-oz 19.58. valamint az 1879 
évi XL. t.-ez. 52. §-ára, továbbá a vasárnapi munkaszünetről alko- 
tott 1891. XIII. t.-cz. hézagos voltára, a mennyiben ezen utóbbi 

törvény csak az ipari munkásokra terjeszti ki a vasárnapi munka- 
szünetet, ellentétben az 1868. évi LIII. t.-ez. 19. §-ával, mely min- 
denféle munkát eltilt, s így az állami tisztviselők nem élvezhetik 
ennek áldásos voltát, mert vasár- és ünnepnapokon is dolgozniok 
kell, habár semmi akadálya sem forog fenn, hogy a munkaszünet 
rájuk is kiterjesztessék, hogy legalább ünnepnapjaikon a tisztviselők 
templomaikban akadály nélkűl megjelenhessenek, s hogy 6 napi 
odaadó munka után egy nap pihenhessenek s e napot családjuknak 
és vallási érzületüknek szentelhessék: az egyházközség inditson 
actiót a maga felsőbb fórumai útján, nyujtsa be ezen inditványt a 
köri közgyűlésnek és Udvarhelyvármegye törvényhatósági közgyű- 
lésének is tárgyalás czéljából s egyúttal kellően megindokolt átirat- 
ban keresse meg a helybeli nagyrabecsült társegyházközségek 
tisztelendő egyháztanácsait is az eszme leendő propagálására s kérje 
fel nevezett egyháztanácsokat és a vármegyei közgyűlést is az 
inditványnak a maguk illetékes hatóságaik elé leendő felterjesztésére, 
illetve a legjobbnak vélt út-módnak megtalálására abban, hogy a 
jelzett országos törvény alapján, a tisztviselőkre a vasárnapi munka- 
szünet kiterjesztessék, hogy a tisztviselők templom gyakorlása meg- 
könnyitve legyen és hogy az állami tisztviselőknek is épúgy, mint 
a vármegyei tisztviselők és az ipari munkásoknak a vasárnapi 
munkaszünet, biztosíttassék. Kérje továbbá a vármegyei törvény- 
hatósági közgyülést, hogy a képviselőházhoz és a kormányhoz a 
vasárnapi munkaszünet ügyében intézzen feliratot és az összes 
törvényhatóságoknak pártolás czéljából küldje meg". 

Csak az inditvány szellemében járunk el, midőn ezen ügyet 
a legnagyobb tisztelettel áttesszük a Tisztelendő Egyháznak és a 
-ármegyei törvénpyhatóságnak is megtárgyalás s elfogadás után 
illetékes fórum elé leendő juttatás czéljából. 

Mindehhez hosszas indokolás nem szükséges. Sőt magában 
véve már ez oly tény, melynél könnyen átsiklani a keresztény egy- 
házi testületeknek nem lehet s nem szabad. Ugy kell néznünk azt, 
mint az ébredező vallásos lelkiismeret jajszavát a sivár és kietlen 
közélet mezején. ... A század uralkodó világnézete a socialismus 
tüzétől túlfütve, a templom küszöbében állva nagyhangú kijelentéseket 
koczkáztat, hogy az istentiszteletek csak a szegényebb, a miveletlenebb 
néprétegeknek valók, hogy a vallás helyére lépett a tudás, s hogy a 
keresztényi érzelmektől üresre sepert emberi szivnek megnyomori- 
tása, s a tiszta és idealis erkölcsi érzéknek megtompitása . . . . a 
kultura követelménye, a fejlődés jele! Vajjon hol van az az erős, 
forró hittől hevitett, lelkesedésben munkás közvélemény, mely az 
emberi természetre mért kibeszélhetetlen veszély ellen felemelje 
tiltakozó szavát? A kiben nincsen keresztényi érzelem, azoknak 
hiába beszélünk! Ellenben a müvelt magyar társadalomban sokan 
annak, a kik tudják és érzik is, hogy a kereszténység szép fel- 
adata sommi más, mint az egyént jobbá és megelégedettebbé tenni, 
az összest kötelességeire inteni, a belsőt megtökéletesiteni, hogy a 

külső cselekvésekben úgy folytatódjék. Sokan vannak, kik át vannak 
hatva attól az erős meggyőződéstől, hogy a vallás mig tekintélyt 
nyerne a legmüveltebbek templom gyakorlásától, addig a közélet vi- 
szont csak melegséget nyerne, ha a vallás eszméi a miveltebb lelkeket 
az idealisabb élethez és a nyugalomhoz, a munka, béke forrá- 
saihoz szellemi erősbülésre vezérelnék. Ennek tudata kell, hogy 
kimozditson benniinket a társadalom legjobb erőinek összeszedésére, 

sajnálatos körülmények miatt a templom megesorbult tekintélyének 
8; fényben való ragyogtatására, megragadására annak a felénk nyuló 
kéznek, melylyel sikerülni fog, "hogy egységesebb közszellem lépjen 
jünden helyre, hol ma a: gúny, a szitok, a a jelszóbolondítás s minden 
szent dolog tiprása üzetik. 

Hisszük, hogy mindezen indokainkat a tisztelendő egyház, 
valamint a törvényhatóság közgyűlése nálunknál még sokkal inkább 
átérzi s értésének erejével, tekintélyének sulyával az ügyet még 
sokkal nagyobb erővel és sikeresebben fogja a ezél felé vivő útra 

Dr 
terelni, mint azt mi tehetjük. 

Éppen ezért ismételten is kérve indítv ányunk elfogadását s 
az azzal kapcsolatos intézkedések megtételét, vagyuuk tisztelettel 
Székelyudvarhely, 1910. évi márczius hó 25. 

Deák Lajos, gondnok. Bölönyi Vilmos, lelkész. 

Dr. Gálífi Endre §. A martonosi Gálffiak erős, kemény 
nemzetségéből való. Ugy állta meg helyét is. A mult száz hatvanas 
éveiben Kolozsvár városának egyik tekintélyes, keresett orvosa volt 
s azután a polgári életet a katonaival cserélve föl, a megalakult 
honvédségnél szolgált, mint orvos. Foglalkozása lekötötte és ritkán 
vehetett részt egyházi ügyeinkben, de hitsorsosaival mindig együtt- 
érzett és érdeklődött adományaival is intézményeink iránt. IK 0 szel- 
lemet hagyta fiára is, kit a katonai pályára nevelt. 

Gyászhirek. Dr. Martonosi Gálffy Endre nyug. m. kir. 
honvéd főtörzsorvos, a Ferencz József-rend lovagja, egyháztanácsos 
életének 77-ik évében febr. 18.-án Kolozsvárt elhalálozott. A család 
részéről gyászolják: özvegye Gálffy Endréné, Makkai Katalin; 

$ ; tá A zt Aa á7ac Gy tálífífív 97 
gyermekei: Gálffy Gyula ces. és kir. utászzázados, Gállly Róza, 
Bányai Kálmán cs. és kir. százados neje s nagyszámú rokonság. — 
Hadházy Sándort, a magyarországi unitárius egyház pénztárnokát 
és családját érzékeny veszteség érte. Kisebbik fiok, egyik szép 
reményük, ifj. Hadházy József III-ik gymn. osztályú tanuló febr. 

j j- ss ; s vé A 
99-én hosszas szenvedés után megszünt élni. — Lakatos Ferencz 
Kolozsvár városi főszámvevő, egyháztanácsos elvesztette édes atyját, 
homoródkeményfalvi id. Lakatos Ferenczet, ki életének 91-ik évében 

febr. 27.-én hunyt el Kolozsvárt. Homoródkeményfalvi birtokos s a sza- 
badságharczban honvédhadnagy volt. 

Kanyaró Ferencz a kolozsvári unitárius főgymnasium nyug. 
tanára, egyházi tanácsos, folyóiratunknak egyik főmunkatársa éle- 
tének 51-ik évében Kolozsvárt martius 21.-én hosszas szenvedés 
után elhalt. Kanyaró Endre tordai iparos, Kanyaró Pál vasuti állo- 
másfőnök testvérüket, Kőváry Endre unokaöcsesét vesztette benne. 
Haláláról a kollégium tanári kara külön gyászjelentést adott ki. 
Tetemét a család Kolozsvárról Tordára szállittatta és ott helyezte 
martius 23.-án az ótordai köztemetőben végnyugalomra. —  Nagy- 
ajtai Darkó Gábor magyar kir. főerdőmérnök, a bereczki m. kir. 
járási erdőgondnokság vezetője életének 46-ik, boldog házasságának 
13-ik évében martius 24.-én Nagyajtán elhunyt. Özv. Darkó Gáborné, 
Lakatos Jolán szeretett férjét, s id. Darkó Lajos nagyajtai birtokos 
édes jó fiát siratja a korán elköltöüzöttben. 


ARANYKÖNYV. 


Báró Kemény Gézáné hagyományai. 


Báró Kemény Gézáné, Szilvássy Gizella, Homoródszentmártomi. Gedő 
József jóltevőnk unokája, ki folyó évi február 1-én halt el, kolozsvári egy- 
házközségünknek 400 koronát és kolozsvári kollégiumunknak 1000 koro- 
nát hagyományozott. A nemes főuri nő hagyományait testvére, Méltóságos 
Szilvássy Béla földbirtokos úr már ki is fizette és az illető hatóságok ezért 
hálás köszönetüket fejezték ki. 


Uj alapítvány a székelykeresztúri gymnasiumnál. 


Dr. Jankovich Pált. főorvos a helybeli unitárius gymnasiumhoz 100 
(száz) korona alapitványt tett. Kamatjából 1910—11. iskolai évtől kezdve 
felekezeti és nemzeti különbség nélkül évenként jutalmaztassék az a tanuló, 
a ki magatartásában, ruházatában, az intézeti tárgyak megkimélésében, szó- 
ral minden ténykedésében a legnagyobb rendet, tisztaságot és kimélet tanu- 
sit. Hy ezélra vagy 20 év óta évenként 5 korona jutalomdij kitüzésével 
meghozta áldozatát. E jutaimazást folytonossá akarta tenni alapitványával. 
Maga ós családja részéről kilátásba helyezi az alapitvány növelését. Ala- 
pitványozóban egy áldozatkész, valódi humánus lélek, a hivatott szakférfi és 
pedagogus nyilatkozott meg. Az intézet, az igazgatóság részéről leghálásabb 
köszönetet mondok alapitványozónak nemesezélu alapitványáért, 

Székelykeresztur, 1910 márt, 10-én. 

